Avis juridique important

|

31998D0019

98/19/ΕΚ: Απόφαση της Επιτροπής της 6ης Ιανουαρίου 1998 για την περάτωση της διαδικασίας αντιντάμπινγκ όσον αφορά τις εισαγωγές βιντεοκασετών καταγωγής Χονγκ Κονγκ και Δημοκρατίας της Κορέας

Επίσημη Εφημερίδα αριθ. L 007 της 13/01/1998 σ. 0047 - 0055

ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Ιανουαρίου 1998 για την περάτωση της διαδικασίας αντιντάμπινγκ όσον αφορά τις εισαγωγές βιντεοκασετών καταγωγής Χονγκ Κονγκ και Δημοκρατίας της Κορέας (98/19/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), όπως τροποποιήθηκε από τον κανονισμό (ΕΚ) αριθ. 2331/96 (2), και ιδίως το άρθρο 23 παράγραφος 1,τον κανονισμό (ΕΟΚ) αριθ. 2423/88 του Συμβουλίου, της 11ης Ιουλίου 1998, για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (3), και ιδίως το άρθρο 9 παράγραφος 1 και το άρθρο 15,Έπειτα από διαβουλεύσεις με τη συμβουλευτική επιτροπή,Εκτιμώντας τα ακόλουθα:Α. ΔΙΑΔΙΚΑΣΙΑ (1) Με τον κανονισμό (ΕΟΚ) αριθ. 1768/89 (4), το Συμβούλιο επέβαλε οριστικό δασμό αντιντάμπινγκ στις εισαγωγές βιντεοκασετών καταγωγής Δημοκρατίας της Κορέας και Χονγκ Κονγκ και περάτωσε τη διαδικασία αντιντάμπινγκ όσον αφορά τις εισαγωγές κυλίνδρων βιντεοταινιών καταγωγής των χωρών αυτών.Συγχρόνως, έγινε δεκτή από την Επιτροπή ανάληψη υποχρέωσης που πρότεινε ένας εξαγωγέας του Χονγκ Κονγκ, η εταιρεία Wing Shing Cassette Mfg. Ltd (5).(2) Μετά από αίτημα των εταιρειών του Χονγκ Κονγκ που δεν είχαν πραγματοποιήσει εξαγωγές κατά την αρχική περίοδο έρευνας, διεξήχθησαν εν συνεχεία επανεξετάσεις ως προς νέους εισαγωγείς, σύμφωνα με το άρθρο 14 του κανονισμού (ΕΟΚ) αριθ. 2423/88 (εφεξής καλούμενου «κανονισμού (ΕΟΚ) αριθ. 2423/88»). Μια από τις επανεξετάσεις αυτές δεν κατέληξε στην επιβολή μέτρων για τις οικείες εισαγωγές 7 στις άλλες περιπτώσεις, επιβλήθηκαν μεταβλητοί και κατ' αξίαν δασμοί (6).(3) Μετά τη δημοσίευση ανακοίνωσης για την επικείμενη λήξη των μέτρων αντιντάμπινγκ (7), το ευρωπαϊκό συμβούλιο της ομοσπονδίας παρασκευαστών χημικών προϊόντων (Cafic) υπέβαλε αίτηση επανεξέτασης του κανονισμού για την επιβολή μέτρων αντιντάμπινγκ για λογαριασμό δύο κοινοτικών παραγωγών βιντεοκασετών που, σύμφωνα με τους ισχυρισμούς, αντιπροσωπεύουν το 45 % της συνολικής κοινοτικής παραγωγής.Στην αίτησή του, το Cefic υποστήριξε ότι η λήξη της ισχύος των μέτρων θα οδηγούσε σε επανάληψη της ζημίας και ότι, παρά τα ισχύοντα μέτρα, οι ζημιογόνες επιπτώσεις των εισαγωγών βιντεοκασετών καταγωγής Νότιας Κορέας και Χονγκ Κονγκ επιδεινώθηκαν λόγω των χαμηλών τιμών των εισαγωγών αυτών που οφείλονται στην αύξηση της πρακτικής ντάμπινγκ. Τα αποδεικτικά στοιχεία που προσκομίστηκαν θεωρήθηκαν επαρκή και, το Μάιο 1994, η Επιτροπή ανακοίνωσε την πρόθεσή της να προβεί σε επανεξέταση (8).(4) Πρέπει να υπενθυμιστεί ότι το 1991 θεσπίστηκαν μέτρα αντιντάμπινγκ για το ίδιο προϊόν καταγωγής Λαϊκής Δημοκρατίας της Κίνας (9).Τα εν λόγω μέτρα έληξαν επειδή η κοινοτική βιομηχανία δεν συνεργάστηκε στην έρευνα για τη λήξη των ισχυόντων μέτρων (10) που διεξήχθη πρόσφατα.Β. ΕΡΕΥΝΑ ΕΠΑΝΕΞΕΤΑΣΗΣ (5) Με ανακοίνωση που δημοσιεύθηκε το Σεπτέμβριο 1994 (11), η Επιτροπή ανήγγειλε την πρόθεσή της να κινήσει έρευνα επανεξέτασης σύμφωνα με το άρθρο 15 του κανονισμού (ΕΟΚ) αριθ. 2423/88.(6) Η Επιτροπή ενημέρωσε επίσημα την καταγγέλουσα κοινοτική βιομηχανία, τους εξαγωγείς και τους εισαγωγείς που είναι γνωστό ότι ενδιαφέρονται, καθώς και τους εκπροσώπους των χωρών εξαγωγής και παρέσχε στα αμέσως ενδιαφερόμενα μέρη την ευκαιρία να γνωστοποιήσουν γραπτώς τις απόψεις τους και να ζητήσουν να γίνουν δεκτά σε ακρόαση.(7) Η Επιτροπή έστειλε ερωτηματολόγια στα μέρη που είναι γνωστό ότι ενδιαφέρονται και έλαβε απάντηση από τους δύο κοινοτικούς παραγωγούς για λογαριασμό των οποίων υποβλήθηκε η αίτηση επανεξέτασης, από τρεις κορεάτες εξαγωγείς και από κοινοτικούς εισαγωγείς που συνδέονται με δύο από τους κορεάτες εξαγωγείς. Μόνο ένας εξαγωγέας από το Χονγκ Κονγκ συνεργάστηκε στην έρευνα αποστέλλοντας απάντηση στο ερωτηματολόγιο, από την οποία προέκυψε ότι δεν πραγματοποίησε εξαγωγές του επίμαχου προϊόντος κατά την περίοδο της έρευνας, όπως ορίζεται στην αιτιολογική σκέψη 1. Κανένας άλλος εξαγωγέας από το Χονγκ Κονγκ δεν έστειλε απάντηση στο ερωτηματολόγιο, παρότι πολλές εταιρείες του Χονγκ Κονγκ δήλωσαν ότι δεν πραγματοποιούσαν πλέον εξαγωγές βιντεοκασετών στην Κοινότητα.Η Επιτροπή έλαβε τις παρατηρήσεις της κυβέρνησης του Χονγκ Κονγκ.(8) Η απάντηση στο ερωτηματολόγιο που υπέβαλε ένας από τους δύο κοινοτικούς παραγωγούς θεωρήθηκε ότι δεν περιείχε επαρκείς πληροφορίες 7 επιπλέον, ο παραγωγός αυτός δεν υπέβαλε μη εμπιστευτικό κείμενο της απάντησής του. Επομένως, για τους σκοπούς του προσδιορισμού της ζημίας, η Επιτροπή δεν μπορεί να λάβει υπόψη τις πληροφορίες που προσκόμισε ο εν λόγω παραγωγός (βλέπε και αιτιολογική σκέψη 17).(9) Μετά από αίτημα των κορεατών εξαγωγέων, οι τρεις ενδιαφερόμενοι κορεάτες εξαγωγείς που συνεργάστηκαν στην έρευνα και η κοινοτική βιομηχανία συναντήθηκαν και αντάλλαξαν απόψεις, σύμφωνα με το άρθρο 7 παράγραφος 6 του κανονισμού (ΕΟΚ) αριθ. 2423/88.(10) Κατά την έρευνα, η Επιτροπή αναζήτησε και επαλήθευσε όλα τα στοιχεία που έκρινε απαραίτητα για τους σκοπούς του προσδιορισμού της πρακτικής ντάμπινγκ και διεξήγαγε επιτόπιους ελέγχους στις εγκαταστάσεις των ακόλουθων εταιρειών:α) Κοινοτικός παραγωγός:- BASF Magnetics, GmbH, Mannheim (Γερμανία), και οι συνδεόμενες με αυτόν εταιρείες:- BASF Magnetics France, SA, Levallois-Perret (Γαλλία)- BASF, plc, Wembley, Middlesex (Ηνωμένο Βασίλειο)(εφεξής καλούμενων από κοινού «BASF Magnetics»).β) Παραγωγοί/εξαγωγείς της Δημοκρατίας της Κορέας:- SKC Ltd, Seoul- Kolon Industries Inc., Seoul- LG Electronics Inc., Seoul.γ) Εισαγωγείς της Κοινότητας, συνδεόμενοι με τους κορεάτες παραγωγούς/εξαγωγείς:Γερμανία:- Kolon International GmbH, Frankfurt- SKC Europe GmbH, Frankfurt- LG Electronics Deutschland GmbH, WillichΗνωμένο Βασίλειο:- Kolon Industries Inc., London (branch office)- LG Electronics U.K. Ltd, SloughΓαλλία:- LG GoldStar France SARL, Marne Le Vallιe(11) Η περίοδος έρευνας που επελέγη στην παρούσα διαδικασία κάλυπτε το διάστημα από 1ης Ιουλίου έως 30 Ιουνίου 1994. Προκειμένου να καθοριστεί αν η κοινοτική βιομηχανία υπέστη ζημία λόγω των επίμαχων εισαγωγών, αποφασίστηκε να αναλυθεί η περίοδος από το 1989 -έτος θέσπισης των υπό επανεξέταση μέτρων- έως το τέλος της περιόδου έρευνας. Ωστόσο, κατά την ανάλυση αυτή έπρεπε να ληφθούν υπόψη δύο παράγοντες: πρώτον, για την περίοδο πριν από το 1991, τα μοναδικά διαθέσιμα στοιχεία για τις εισαγωγές εκφράζονταν σε βάρος, και μόνο από το 1991 και μετά υπάρχουν πιο λεπτομερή στοιχεία σχετικά με τις εισαγωγές βιντεοκασετών εκφραζόμενα σε μονάδες (σε όγκο και αξία), πράγμα που επέτρεψε να αναλυθούν καλύτερα οι εισαγωγές και οι επιπτώσεις τους. Δεύτερον, όπως διευκρινίζεται στην αιτιολογική σκέψη 18, η δομή της κοινοτικής βιομηχανίας άλλαξε άρδην το 1991, και, επομένως, μπόρεσε να γίνει ουσιαστική ανάλυση των επιδόσεων της βιομηχανίας αυτής μόνο με βάση στοιχεία από το 1991 και εξής.Επομένως, η εξέταση της σημαντικής ζημίας που υπέστη η κοινοτική βιομηχανία βασίζεται κυρίως στην περίοδο μεταξύ του 1991 και της 30ής Ιουνίου 1994.(12) Η περίοδος έρευνας υπερέβη την ενδεικτική περίοδο ενός έτους που αναφέρεται στο άρθρο 7 παράγραφος 9 στοιχείο α) του κανονισμού (ΕΟΚ) αριθ. 2423/88, κυρίως λόγω του όγκου των στοιχείων που έπρεπε να αναλυθούν για ένα βασικό προϊόν όπως οι βιντεοκασέτες, οι οποίες πωλούνται σε πολλές ποικιλίες(δηλαδή σε διαφορετικές ποιότητες και μήκος ταινίας) και του ιδιαίτερα μεγάλου αριθμού συναλλαγών. Επιπλέον, η προθεσμία για την αποστολή απαντήσεων στο ερωτηματολόγιο παρατάθηκε, μετά από αίτημα διαφόρων μερών, συμπεριλαμβανομένης της κοινοτικής βιομηχανίας. Τέλος, η Επιτροπή χρειάστηκε να ζητήσει από ορισμένα μέρη να παράσχουν επιπλέον πληροφορίες σχετικά με ιδιαίτερα σημαντικά θέματα.Όπως διευκρινίζεται παραπάνω (αιτιολογική σκέψη 18), η έρευνα επηρεάστηκε επίσης από την αλλαγή ιδιοκτησίας ενός από τους καταγγέλλοντες, πράγμα που θα μπορούσε να είχε επιπτώσεις στη συνέχεια της έρευνας. Οι διαπραγματεύσεις που οδήγησαν στην εξαγορά της BASF Magnetics από τον κορεατικό όμιλο KOHAP άρχισαν το 1996 και περατώθηκαν τον Ιανουάριο 1997.Γ. ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ (13) Το προϊόν που καλύπτεται από την παρούσα έρευνα επανεξέτασης είναι οι βιντεοταινίες VHS σε κασέτες, έτοιμες για εγγραφή αλλά όχι εγγεγραμμένες (δηλαδή βιντεοκασέτες), που υπάγονται στον κωδικό ΣΟ (ex) 8523 13 00.Όπως αναφέρεται στον κανονισμό (ΕΚ) αριθ. 4062/88 της Επιτροπής (12) για την επιβολή προσωρινού δασμού αντιντάμπινγκ στις εισαγωγές βιντεοκασετών καταγωγής Χονγκ Κονγκ και Δημοκρατίας της Κορέας, οι βιντεοκασέτες κατασκευάζονται εν γένει με άδεια της JVC (Japan Victor Company). Οι βιντεοκασέτες χρησιμοποιούνται στις βιντεοκάμερες για τη λήψη ταινιών βίντεο ή στα μαγνητοσκόπια για την εγγραφή και προβολή τηλεοπτικών προγραμμάτων, προεγγεγραμμένων κινηματογραφικών ταινιών ή εγγραφών που έχουν πραγματοποιηθεί με βιντεοκάμερα. Υπάρχουν διάφοροι τύποι βιντεοκασετών ανάλογα με το μήκος και την ποιότητα της ταινίας που περιέχουν, αλλά μπορεί να θεωρηθεί ότι αποτελούν ενιαία κατηγορία προϊόντων.Από την έρευνα προέκυψε ότι οι βιντεοκασέτες που παράγονται και πωλούνται στην εγχώρια αγορά του Χονγκ Κονγκ και της Κορέας και εκείνες που εξάγονται από τις χώρες αυτές προς την Κοινότητα παρουσιάζουν τα ίδια φυσικά και τεχνικά χαρακτηριστικά και έχουν τις ίδιες εφαρμογές. Το ίδιο ισχύει για τη σύγκριση των βιντεοκασετών που εισάγονται από τις χώρες αυτές στην Κοινότητα και των βιντεοκασετών που παράγονται και πωλούνται από την κοινοτική βιομηχανία. Επιπλέον, όσον αφορά την εντύπωση που σχηματίζουν οι πελάτες και τα κυκλώματα πωλήσεων, οι βιντεοκασέτες καταγωγής Χονγκ Κονγκ και Κορέας βρίσκονται σε άμεσο ανταγωνισμό με τις βιντεοκασέτες που πωλούνται από την κοινοτική βιομηχανία.Επομένως, σύμφωνα με τα συμπεράσματα του υπό επανεξέταση κανονισμού, διαπιστώθηκε ότι οι βιντεοκασέτες καταγωγής Κορέας και Χονγκ Κονγκ και οι βιντεοκασέτες που πωλούνται στην Κοινότητα από την κοινοτική βιομηχανία αποτελούν προϊόντα ομοειδή κατά την έννοια του άρθρου 2 παράγραφος 12 του κανονισμού (ΕΟΚ) αριθ. 2423/88.Δ. ΚΟΙΝΟΤΙΚΗ ΒΙΟΜΗΧΑΝΙΑ (14) Κατά την περίοδο της αρχικής έρευνας, η κοινοτική βιομηχανία για λογαριασμό της οποίας υποβλήθηκε η καταγγελία, αριθμούσε τέσσερις παραγωγούς: Agfa-Gevaert AG, BASF Magnetics, Magna Tontrδger Produktions GmbH και PDM Magnetics.Μετά την επιβολή των υπό επανεξέταση μέτρων, η Magna Tontrδger Produktions GmbH διέκοψε την παραγωγή βιντεοκασετών. Την παραγωγή της Agfa-Gevaert εξαγόρασε ένας από τους άλλους κοινοτικούς παραγωγούς (η BASF Magnetics GmbH). Επιπλέον, η παραγωγή της PDM Magnetics εξαγοράστηκε από μια άλλη εταιρεία, την Sauerland-Kunststoffe GmbH & Co. KG (εφεξής καλούμενη Sauerland). Επομένως, έμειναν μόνο δύο από τους τέσσερις καταγγέλλοντες της αρχικής έρευνας: η BASF Magnetics και η Sauerland. Οι εν λόγω δύο παραγωγοί αντιπροσωπεύουν περίπου του 45 % της συνολικής παραγωγής βιντεοκασετών στην Κοινότητα.(15) Ένας από τους εξαγωγείς υποστήριξε ότι, σύμφωνα με το άρθρο 4 παράγραφος 5 του κανονισμού 2423/88, η BASF Magnetics θα έπρεπε να αποκλεισθεί από τον ορισμό της κοινοτικής βιομηχανίας, δεδομένου ότι ήταν η ίδια εισαγωγέας βιντεοκασετών. Ωστόσο, κατά την έρευνα καθορίστηκε ότι η BASF Magnetics είχε πράγματι εισαγάγει βιντεοκασέτες από μία από τις οικείες χώρες κατά το παρελθόν, αλλά σε χαμηλή ποσότητα και για περιορισμένο χρονικό διάστημα. Οι εισαγόμενες βιντεοκασέτες επωλήθησαν σε κατασκευαστές βασικού εξοπλισμού στο πλαίσιο ειδικών παραγγελιών για την αγορά ενός κράτους μέλους στο οποίο ο ανταγωνισμός επί των τιμών ήταν ιδιαίτερα έντονος. Ο όγκος των εισαγωγών ήταν μικρός σε σχέση με το σύνολο των πωλήσεών του (περίπου 4 % επί ένα έτος) και ο παραγωγός κατέφυγε στις εισαγωγές στην προσπάθειά του να αντιμετωπίσει τον έντονο ανταγωνισμό, συμπεριλαμβανομένων των εισαγωγών σε χαμηλές τιμές, στην ειδική αυτή αγορά. Η BASF Magnetics δεν πραγματοποίησε εισαγωγές κατά την περίοδο της έρευνας.Για τους λόγους αυτούς, θεωρήθηκε ότι δεν πρέπει να εξαιρεθεί η BASF Magnetics από τον ορισμό της «κοινοτικής βιομηχανίας» κατά την έννοια του άρθρου 4 παράγραφος 5 του κανονισμού (ΕΟΚ) αριθ. 2423/88.(16) Επιπλέον, οι κορεάτες εξαγωγείς υποστήριξαν ότι οι βιντεοκασέτες που παράγονται από εταιρείες συναρμολόγησης στην Κοινότητα πρέπει να συμπεριληφθούν στη συνολική κοινοτική παραγωγή. Αν η παραγωγή αυτή συμπεριλαμβανόταν στον υπολογισμό, οι κοινοτικοί παραγωγοί που ζήτησαν να διενεργηθεί επανεξέταση δεν θα αντιπροσώπευαν πλέον το απαιτούμενο μεγαλύτερο μέρος της κοινοτικής παραγωγής. Ωστόσο, κατά την αξιολόγηση του βαθμού αντιπροσωπευτικότητας, θεωρήθηκε ότι η παραγωγή των εταιρειών που αναλαμβάνουν απλές εργασίες συναρμολόγησης δεν μπορεί να θεωρηθεί ως πραγματική κοινοτική παραγωγή. Η προστιθέμενη αξία στη διαδικασία συναρμολόγησης βιντεοκασετών είναι πράγματι περιορισμένη. Εξάλλου, καμία από αυτές τις επιχειρήσεις συναρμολόγησης δεν διεκδίκησε την ιδιότητα του κοινοτικού παραγωγού. Επομένως, μόνο η BASF Magnetics και η Sauerland μπορούν να θεωρηθούν ως κοινοτικοί παραγωγοί.Μία από τις παραπάνω εταιρείες, η Sauerland, υπέβαλε ανεπαρκή απάντηση στο ερωτηματολόγιο. Επομένως, η κατάσταση του παραγωγού αυτού δεν μπορεί να ληφθεί υπόψη για τους σκοπούς των συμπερασμάτων της ζημίας. Όπως διαπιστώθηκε, ο δεύτερος συνεργασθείς κοινοτικός παραγωγός, η BASF Magnetics, αντιπροσωπεύει αναμφισβήτητα το μεγαλύτερο μέρος της συνολικής παραγωγής των δύο αυτών παραγωγών από κοινού.(17) Βάσει των προεκτεθέντων παραγόντων, συνήχθη το συμπέρασμα ότι, για τους σκοπούς της παρούσας διαδικασίας, η BASF Magnetics πληροί από μόνη της τους όρους του άρθρου 4 παράγραφος 5 του κανονισμού (ΕΟΚ) αριθ. 2423/88 και, επομένως, θεωρείται η κοινοτική βιομηχανία κατά την έννοια του εν λόγω άρθρου.(18) Σημειώνεται ότι η BASF Magnetics απορροφήθηκε από τον κορεατικό όμιλο KOHAP στις 22 Ιανουαρίου 1997, μετά την περίοδο της έρευνας. Εν συνεχεία, η BASF Magnetics GmbH μετονομάστηκε σε EMTEC Magnetics GmbH. Η εταιρεία αυτή εξακολούθησε να εκφράζει την υποστήριξή της στην αίτηση επανεξέτασης και στην τρέχουσα έρευνα.Ε. ΖΗΜΙΑ 1. Κατανάλωση βιντεοκασετών στην Κοινότητα (19) Ο καλύτερος τρόπος να καθοριστεί η εξέλιξη της κοινοτικής αγοράς είναι να διεξαχθεί ανάλυση ως προς τις μονάδες. Όσον αφορά την κοινοτική κατανάλωση, διαπιστώθηκε ότι οι αριθμοί που προέρχονται από ανεξάρτητες έρευνες της αγοράς, και οι οποίοι παρέχονται από την κοινοτική βιομηχανία, ήταν η πλέον αξιόπιστη πηγή για δύο κύριους λόγους: κατ' αρχήν, επειδή ήταν αδύνατο να υπολογιστεί η φαινομένη κατανάλωση λόγω της ελλείψεως στοιχείων σχετικών με τις επιμέρους πωλήσεις των λοιπών συμμετεχόντων στην αγορά και, εν συνεχεία, επειδή οι επίσημες στατιστικές εισαγωγών εκφράζονται σε βάρος (και όχι σε μονάδες).(20) Όσον αφορά το επίπεδο της κατανάλωσης, διαπιστώθηκε ότι μετά τη σταθερή αύξηση των προηγούμενων ετών, η κοινοτική κατανάλωση ανήλθε στο ανώτατο επίπεδο των 394 εκατομμυρίων μονάδων το 1992. Με βάση τα διαθέσιμα στοιχεία για το 1993 και το 1994, η κατανάλωση εκτιμήθηκε σε 380 εκατομμύρια μονάδες κατά την περίοδο της έρευνας.2. Παράγοντες που συνδέονται με τις εισαγωγές α) Όγκος και μερίδιο αγοράς των εισαγωγών (21) Υπενθυμίζεται ότι τα στοιχεία της Eurostat που διαθέτει η Επιτροπή καλύπτουν μια κλάση της ΣΟ που περιλαμβάνει τις βιντεοταινίες σε κασέτες καθώς και τις βιντεοταινίες σε κυλίνδρους. Επομένως, οι επίσημες στατιστικές εισαγωγών των Κοινοτήτων δεν μπορούν να δώσουν σαφή εικόνα του επιπέδου των εισαγωγών σε βιντεοταινίες σε κασέτες, εξεταζόμενων μεμονωμένα. Για το λόγο αυτό, θεωρήθηκε απαραίτητο να χρησιμοποιηθούν άλλες πηγές πληροφοριών πέραν της Comext, όπως για παράδειγμα οι επίσημες στατιστικές εξαγωγών των οικείων χωρών ή άλλα διεξοδικότερα κοινοτικά στοιχεία εισαγωγών. Ωστόσο τα εν λόγω άλλα κοινοτικά στοιχεία εισαγωγών, που παρέχουν χωριστές στατιστικές για κάθε τύπο βιντεοκασέτας, είναι διαθέσιμα μόνο από το 1991 και, επομένως, τα συμπεράσματα που συνάγονται σε αυτή τη βάση αφορούν μόνο την περίοδο μετά το 1991.Η κοινοτική βιομηχανία υποστήριξε ότι, κατά την αξιολόγηση των εισαγωγών από το Χονγκ Κονγκ, έπρεπε να ληφθούν υπόψη οι εισαγωγές από το Μακάο, επειδή τα εισαγόμενα προϊόντα ήταν καταγωγής Χονγκ Κονγκ και είχαν απλώς εξαχθεί μέσω του Μακάο. Ωστόσο, μία έρευνα που διεξήχθη το 1994 από την Επιτροπή κατέδειξε ότι τα εν λόγω εισαγόμενα προϊόντα από το Μακάο έπρεπε να θεωρηθούν ότι ήταν κινεζικής καταγωγής. Επομένως, δεν υπάρχουν λόγοι να θεωρηθεί ότι τα προϊόντα που εισήχθησαν από το Μακάο ήταν καταγωγής Χονγκ Κονγκ.Όσον αφορά τις εισαγωγές τόσο από το Χονγκ Κονγκ όσο και από την Κορέα, παρατηρήθηκε ότι ο όγκος των εισαγωγών που κατέγραψε η Eurostat για την κλάση ΣΟ 8523 13 00 (σε τόνους) μειώθηκε απότομα το 1989 σε σχέση με το 1988, μετά την επιβολή των αρχικών μέτρων: οι εισαγωγές από το Χονγκ Κονγκ, που αντιπροσώπευαν 8 289 τόνους το 1988, έπεσαν σε 1 314 τόνους το 1989, δηλαδή σημείωσαν μείωση 84 %. Οι εισαγωγές από την Κορέα, που ανέρχονταν σε 17 511 τόνους το 1988, έπεσαν σε 11 491 τόνους το 1989, δηλαδή σημείωσαν μείωση 34 %.Μεταξύ του 1989 και του τέλους της περιόδου έρευνας, οι εισαγωγές από το Χονγκ Κονγκ που υπάγονται στον εν λόγω κωδικό ΣΟ παρέμειναν σε πολύ χαμηλό επίπεδο (1 279 τόνοι κατά την περίοδο της έρευνας). Οι εισαγωγές από την Κορέα εξελίχθηκαν προς τα πάνω μεταξύ του 1989 και του 1990/1991 (από 11 491 τόνους σε 20 938 τόνους), αλλά εν συνεχεία μειώθηκαν σταθερά σε 13 500 τόνους, δηλαδή συνολική μείωση 23 % μεταξύ του 1988 και της περιόδου έρευνας.Όσον αφορά την εξέλιξη των εισαγωγών σε μονάδες, από τα διαθέσιμα στοιχεία προέκυψε ότι ο όγκος των εισαγωγών καταγωγής Χονγκ Κονγκ παρέμεινε χαμηλός μεταξύ του 1991 και της περιόδου έρευνας (4,8 εκατομμύρια μονάδες) και ότι οι εισαγωγές καταγωγής Κορέας μιεώθηκαν, από 37,3 εκατομμύρια μονάδες το 1991 σε 26,7 εκατομμύρια μονάδες κατά την περίοδο της έρευνας, δηλαδή σημείωσαν μείωση 28 %.(22) Όπως αναφέρεται παραπάνω (αιτιολογική σκέψη 19), η κοινοτική κατανάλωση βιντεοκασετών εκφράζεται σε μονάδες, ενώ οι επίσημες στατιστικές εισαγωγών παρουσιάζουν τα στοιχεία σε βάρος. Δεδομένου ότι οι βιντεοταινίες καταγωγής Χονγκ Κονγκ και Κορέας που εισάγονται με τον εν λόγω κωδικό ΣΟ δεν ήταν κατ' ανάγκη όλες βιντεοταινίες σε κασέτες, δεν μπόρεσαν να χρησιμοποιηθούν οι στατιστικές της Comext για τον καθορισμό του μεριδίου αγοράς.Ωστόσο, από την αξιολόγηση αυτή προέκυψε ότι μεταξύ του 1991 και του 1993, το μερίδιο αγοράς του Χονγκ Κονγκ παρέμεινε κάτω από 1 %, για να ανέλθει σε μόλις 1,3 % κατά την περίοδο της έρευνας, μετά από μια ελαφρά αύξηση των εισαγωγών παράλληλα με μείωση της κατανάλωσης. Το μερίδιο αγοράς της Κορέας μειώθηκε από 9,8 % το 1991 σε 7 % κατά την περίοδο της έρευνας.(23) Η παραπάνω αξιολόγηση των εισαγωγών από τις οικείες χώρες και των μεριδίων αγοράς τους κατέδειξε ότι, εν γένει, οι εισαγωγές αυτές μειώθηκαν αισθητά κατά την περίοδο της έρευνας.β) Τιμές των εισαγωγών Εξέλιξη των τιμών (24) Δεδομένου ότι τα στοιχεία της Comext καλύπτουν τις βιντεοταινίες σε κασέτες και σε κυλίνδρους και ότι τα στοιχεία αυτά αναφέρονται σε ολόκληρη σειρά τύπων βιντεοκασετών, δεν θα ήταν άξιο λόγου να χρησιμοποιηθούν τα στοιχεία της Comext για τις τιμές εισαγωγής.Επομένως, η αξιολόγηση πραγματοποιήθηκε με βάση τα διαθέσιμα στοιχεία που εκφράζονται σε μονάδες. Η αξιολόγηση αυτή κάλυψε τους δύο τύπους κασετών (Ε-180 και Ε-240) που, εν γένει, εισάγονταν περισσότερο και αντιπροσώπευαν την πλειονότητα (πάνω από 75 %) των εισαγόμενων κασετών από τις οικείες χώρες κατά την περίοδο της έρευνας.Για τους δύο αυτούς τύπους κασετών, καθορίστηκε ότι μεταξύ του 1991 και της περιόδου έρευνας, οι τιμές των εισαγωγών καταγωγής Χονγκ Κονγκ αυξήθηκαν κατά 57 % για τον τύπο Ε-180 και κατά 17 % για τον τύπο Ε-240. Για την Κορέα, οι τιμές εισαγωγών του τύπου Ε-180 εξελίχθηκαν προς τα πάνω (9 %), ενώ οι τιμές Ε-240 παρέμειναν σταθερές.Πραγματοποίηση πωλήσεων σε τιμές χαμηλότερες των κοινοτικών (25) Η Επιτροπή εξέτασε αν οι πωλήσεις στην Κοινότητα βιντεοκασετών καταγωγής Χονγκ Κονγκ και Κορέας πραγματοποιήθηκαν σε τιμές χαμηλότερες από τιμές των κοινοτικών παραγωγών. Η ανάλυση αυτή διεξήχθη με βάση τις πωλήσεις που πραγματοποιήθηκαν σε τρία κράτη μέλη που θεωρήθηκαν αντιπροσωπευτικά, δεδομένου ότι η κατανάλωση των επίμαχων προϊόντων σ' αυτά αντιπροσώπευε πάνω από τα δύο τρίτα της συνολικής κοινοτικής κατανάλωσης.(26) Όσον αφορά τις εισαγωγές από την Κορέα, διαπιστώθηκε απόκλιση τιμών, σε δύο από τα τρία κράτη μέλη που αναλύθηκαν, σε επίπεδα διαφορετικά ανάλογα με τον τύπο των βιντεοκασετών. Όσον αφορά τις εισαγωγές από το Χονγκ Κονγκ, δεν μπόρεσαν να καθοριστούν ακριβή επίπεδα απόκλισης των τιμών, δεδομένου ότι κανένας από τους εξαγωγείς του Χονγκ Κονγκ δεν συνεργάσθηκε στην έρευνα. Επιπλέον, η κοινοτική βιομηχανία δεν ήταν σε θέση να παράσχει επιπλέον στοιχεία που επιβεβαιώνουν τις πωλήσεις βιντεοκασετών καταγωγής Χονγκ Κονγκ στην αγορά της Κοινότητας, πράγμα που μπορεί να εξηγηθεί από το πενιχρό επίπεδο των εισαγωγών και του μεριδίου αγοράς των εισαγωγών καταγωγής Χονγκ Κονγκ. Επομένως, σύμφωνα με το άρθρο 7 παράγραφος 7 στοιχείο β) του κανονισμού (ΕΟΚ) αριθ. 2423/88, τα συμπεράσματα καθορίστηκαν με βάση τα στοιχεία που διαθέτει η Επιτροπή.Θεωρήθηκε ότι τα στατιστικά στοιχεία αποτελούν την πλέον κατάλληλη πηγή πληροφοριών. Οι αριθμοί των εισαγωγών που αναλύθηκαν για τους δύο τύπους κασετών που εισάγονται περισσότερο απέδειξαν ότι, κατά την περίοδο της έρευνας, τα εισαγόμενα από το Χονγκ Κονγκ προϊόντα πωλήθηκαν σε τιμές που προσεγγίζουν σε μεγάλο βαθμό τις τιμές των εισαγωγών καταγωγής Κορέας. Παρότι οι εισαγωγές από το Χονγκ Κονγκ υπόκεινται σε υψηλότερο δασμό αντιντάμπινγκ, 21,9 %, έναντι 3,8 % για την Κορέα, συνήχθη το συμπέρασμα ότι οι εισαγωγές από το Χονγκ Κονγκ πωλήθηκαν επίσης σε τιμές που, σε ορισμένο βαθμό, υπολείπονταν από τις τιμές της κοινοτικής βιομηχανίας.3. Παράγοντες σχετικοί με την κοινοτική βιομηχανία (27) Για την περιγραφή της κατάστασης της κοινοτικής βιομηχανίας, χρειάστηκε να ληφθεί υπόψη η εξαγορά της Agfa από την BASF AG τοι 1991. Όπως διευκρινίζεται στην αιτιολογική σκέψη 11, μια σύγκριση με τα προηγούμενα έτη δεν θα είχε κανένα νόημα. Δεδομένου ότι η κοινοτική βιομηχανία κατά την έννοια του άρθρου 4 παράγραφος 5 του κανονισμού (ΕΟΚ) αριθ. 2423/88 αποτελείται από μία μόνο εταιρεία, οι αριθμοί που αφορούν την εταιρεία αυτή παρέχονται μόνο σε σχετικούς όρους, για λόγους εμπιστευτικότητας.α) Όγκος των πωλήσεων και μερίδιο αγοράς (28) Μεταξύ του 1991 και του 1993, οι πωλήσεις των επίμαχων προϊόντων της κοινοτικής βιομηχανίας μειώθηκαν κατά 27 %. Ωστόσο, μεταξύ του 1993 και της περιόδου έρευνας, σημειώθηκε αύξηση κατά 6 % περίπου. Η ίδια τάση παρατηρείται για το μερίδιο αγοράς που, αφού μειώθηκε μεταξύ του 1991 και του 1993, αυξήθηκε κατά 10 ποσοστιαίες μονάδες κατά την περίοδο της έρευνας.β) Τιμές πώλησης, κύκλος εργασιών και αποδοτικότητα (29) Όσον αφορά τις τιμές πώλησης της κοινοτικής βιομηχανίας, σημειώθηκε μείωση πάνω από 20 % μεταξύ του 1991 και της περιόδου έρευνας. Η μείωση αυτή συνοδεύτηκε με εντονότερη μείωση του κόστους παραγωγής. Μέρος της εν λόγω μείωσης του κόστους εξηγείται από τη διακοπή λειτουργίας ενός από τα εργοστάσια που συμμετέχουν στην παραγωγή βιντεοκασετών. Η εν λόγω διακοπή λειτουργίας προκύπτει από την απόφαση να πραγματοποιηθούν προμήθειες από το εξωτερικό για ένα συγκεκριμένο μέρος της διαδικασίας παραγωγής. Παρά την απώλεια του κύκλου εργασιών λόγω της μείωσης των πωλήσεων και των τιμών πώλησης, η κοινοτική βιομηχανία κατόρθωσε, χάρη στις δραστικές μειώσεις του κόστους, να επιτύχει σημαντική βελτίωση της χρηματοοικονομικής της κατάστασης. Από την περίοδο 1991/1992, οι χρηματοοικονομικές απώλειες εξαλείφθηκαν σταδιακά και κατά την περίοδο της έρευνας επιτεύχθηκε νεκρό σημείο. Ωστόσο, παρά τη θετική αυτή εξέλιξη, η χρηματοοικονομική κατάσταση της κοινοτικής βιομηχανίας εξακολουθούσε να μην είναι ικανοποιητική κατά την περίοδο της έρευνας.γ) Παραγωγή, ικανότητα και χρησιμοποίηση της ικανότητας (30) Λαμβανομένης υπόψη της εξαγοράς της Agfa από την BASF AG το 1991, η συνολική παραγωγή αυξήθηκε το 1992. Μεταξύ του 1992 και του 1993, η παραγωγή μειώθηκε κατά 19 %, αλλά αυξήθηκε πάλι μεταξύ του 1993 και της περιόδου έρευνας (κατά 3 %). Σύμφωνα με την BASF Magnetics, η χρησιμοποίηση της ικανότητας μπορεί, ανά πάσα στιγμή, να προσαρμοστεί στις ανάγκες της παραγωγής, κατά τρόπο ώστε να επιτευχθεί σταθερή χρησιμοποίηση της διαθέσιμης ικανότητας.δ) Απασχολούμενο προσωπικό (31) Μεταξύ του 1991 και της περιόδου έρευνας, η κοινοτική βιομηχανία μείωσε κατά περισσότερο από 40 % το εργατικό δυναμικό που απασχολείται για την παραγωγή και την πώληση βιντεοκασετών. Η μείωση αυτής της απασχόλησης προκύπτει σε μεγάλο βαθμό από τη διακοπή λειτουργίας της προαναφερόμενης εγκατάστασης παραγωγής, που, από μόνη της, οδήγησε στην απώλεια 450 θέσεων εργασίας.ε) Συμπέρασμα (32) Από την εξέταση των προαναφερόμενων δεικτών προκύπτει ότι, κατά την περίοδο της έρευνας 1991-1993, σημειώθηκε αρνητική εξέλιξη. Ωστόσο, η κατάσταση της κοινοτικής βιομηχανίας ήταν πιο θετική μεταξύ του 1993 και της περιόδου έρευνας, παρουσιάζοντας σημεία ανάκαψης και βελτίωσης. Ωστόσο, παρά τη βελτίωση αυτή, η χρηματοοικονομική κατάσταση της κοινοτικής βιομηχανίας, ιδίως όσον αφορά τα χρηματοοικονομικά αποτελέσματά της, παρέμεινε ελάχιστα ικανοποιητική.ΣΤ. ΑΙΤΙΩΔΗΣ ΣΥΝΑΦΕΙΑ (33) Η Επιτροπή εξέτασε αν ο όγκος και οι τιμές των επίμαχων εισαγωγών ευθύνοντο για την κατάσταση της κοινοτικής βιομηχανίας και είχαν ζημιογόνες επιπτώσεις σε αυτήν σε βαθμό που μπορούσε να χαρακτηριστεί σημαντικός κατά την έννοια του άρθρου 4 παράγραφος 1 του κανονισμού (ΕΟΚ) αριθ. 2423/88. Φρόντισε δε να εξασφαλίσει ότι δεν θα καταλογιστούν στις επίμαχες εισαγωγές οι επιπτώσεις στην κατάσταση της κοινοτικής βιομηχανίας που προκλήθηκαν από άλλους παράγοντες.(34) Όσον αφορά το Χονγκ Κονγκ, οι εισαγωγές μειώθηκαν δραστικά σε σχέση με το 1988 και, κατά την περίοδο της έρευνας, κατείχαν μερίδιο αγοράς 1,3 % μόνο. Επομένως, στη συγκεκριμένη περίπτωση, δεν μπορεί να υποστηριχθεί ότι οι εισαγωγές από το Χονγκ Κονγκ εξακολούθησαν να έχουν επιπτώσεις που μπορούν να χαρακτηριστούν σημαντικές για την κατάσταση της κοινοτικής βιομηχανίας.(35) Όσον αφορά την Κορέα, οι εισαγωγές μειώθηκαν επίσης και κατείχαν μερίδιο αγοράς 7 % κατά την περίοδο της έρευνας, έναντι 9,8 % περίπου το 1991. Η εν λόγω απώλεια του μεριδίου αγοράς ήταν μεγαλύτερη, εκφραζόμενη σε ποσοστό, από την απώλεια που σημείωσε η κοινοτική βιομηχανία.(36) Όσον αφορά την εξέλιξη των τιμών εισαγωγής βιντεοκασετών καταγωγής Κορέας, παρατηρήθηκε ελαφρά αλλά σταθερή τάση προς τα πάνω, ενώ οι τιμές εισαγωγής των κασετών καταγωγής Χονγκ Κονγκ αυξήθηκαν αισθητά.(37) Η έρευνα κατέδειξε επίσης ότι η προς τα κάτω εξέλιξη των τιμών πώλησης της BASF συνοδεύτηκε με ακόμη μεγαλύτερη μείωση του κόστους παραγωγής της, πράγμα που προκάλεσε βελτίωση της χρηματοοικονομικής κατάστασής της.(38) Όσον αφορά τις εισαγωγές από τρίτες χώρες, ορισμένες από αυτές αύξησαν αισθητά τον όγκο εισαγωγών τους κατά την υπό εξέταση περίοδο. Μεταξύ του 1989 (έτους θέσπισης των μέτρων) και της περιόδου έρευνας, οι εισαγωγές κυρίως από την Ινδία, το Μακάο, τη Μαλαισία, τη Σιγκαπούρη, την Ταϊβάν, την Ταϊλάνδη και την Τουρκία ανήλθαν από 4 415 τόνους σε 21 310 τόνους. Μεταξύ του 1991 και της περιόδου έρευνας ο αριθμός των εισαγόμενων μονάδων από τις χώρες αυτές ανήλθε από περίπου 32 σε 82 εκατομμύρια μονάδες. Όσον αφορά το μερίδιο αγοράς, αυτό αντιστοιχεί σε αύξηση από 8,5 % σε 21,7 %, στην οποία πρέπει να προστεθούν τα μερίδια αγοράς των ΗΠΑ (2,2 %) και της Ιαπωνίας (6,7 %) κατά την περίοδο της έρευνας. Επίσης, πρέπει να σημειωθεί ότι μια αξιολόγηση που αφορά την περίοδο της έρευνας κατέδειξε ότι οι τιμές των εισαγωγών από τις χώρες αυτές ήταν σαφώς χαμηλότερες από τιμές των εισαγωγών από το Χονγκ Κονγκ και την Κορέα και, επομένως, υπολείποντο αισθητά από τις τιμές της κοινοτικής βιομηχανίας.Συνοπτικά, οι εισαγωγές από άλλες χώρες αυξάνονταν, ενώ οι εισαγωγές από το Χονγκ Κονγκ και την Κορέα μειώνονταν.(39) Πρέπει να σημειωθεί ότι η Κοινότητα αριθμεί πολλούς άλλους (μη καταγγέλλοντες) παραγωγούς καθώς και ορισμένες εταιρείες συναρμολόγησης βιντεοκασετών. Κανένας από τους άλλους αυτούς παραγωγούς/εταιρείες συναρμολόγησης δεν εξέφρασε την υποστήριξή του στην αίτηση που υποβλήθηκε για λογαριασμό της BASF Magnetics και της Sauerland.Βάσει των διαθέσιμων στοιχείων, διαπιστώθηκε ότι, κατά την περίοδο της έρευνας, οι εισαγόμενες βιντεοκασέτες κάλυψαν το 40 % περίπου (όσον αφορά το μερίδιο αγοράς) της αγοράς της Κοινότητας, ενώ το υπόλοιπο 60 % αποτελείτο από προμηθευτές στο πλαίσιο της Κοινότητας, συμπεριλαμβανομένης της κοινοτικής βιομηχανίας. Επομένως, είναι πιθανό ότι η ανταγωνιστική πίεση όλων αυτών των κοινοτικών πηγών συνέβαλε σημαντικά στη μείωση των τιμών στην αγορά της Κοινότητας, τιμών προς τις οποίες ήταν υποχρεωμένη να ευθυγραμμιστεί η κοινοτική βιομηχανία. Εν προκειμένω, πρέπει επίσης να σημειωθεί ότι ο ανταγωνισμός που ασκούν οι προμηθευτές στο πλαίσιο της Κοινότητας αυξήθηκε από τη στιγμή που η Saehan Media, ένας από τους κορεάτες εξαγωγείς που υπόκειται στα υπό επανεξέταση μέτρα, εγκατέστησε μονάδα παραγωγής στην Ιρλανδία για τον εφοδιασμό της αγοράς στο πλαίσιο της Κοινότητας.Συμπέρασμα σχετικά με την αιτιώδη συνάφεια (40) Βάσει των προεκτεθέντων, συνάγεται το συμπέρασμα ότι οι σωρευθείσες εισαγωγές από το Χονγκ Κονγκ και την Κορέα, εξεταζόμενες μεμονωμένα, δεν είχαν επιπτώσεις που μπορούν να χαρακτηριστούν σημαντικές στην κοινοτική βιομηχανία. Φαίνεται ότι τα πενιχρά αποτελέσματα της κοινοτικής βιομηχανίας οφείλονται μάλλον στις εισαγωγές από άλλες τρίτες χώρες και στον ανταγωνισμό που ασκήθηκε από άλλες πηγές εφοδιασμού στο πλαίσιο της Κοινότητας.Ζ. ΕΠΑΝΑΛΗΨΗ ΤΗΣ ΖΗΜΙΑΣ (41) Σύμφωνα με το άρθρο 15 του κανονισμού (ΕΟΚ) αριθ. 2423/88, αξιολογήθηκε αν η λήξη των μέτρων ενδέχεται να οδηγήσει στην επανάληψη της ζημίας.Βάσει των ακόλουθων επιχειρημάτων και της παραπάνω ανάλυσης, ελήφθησαν υπόψη τα εξής:- Όσον αφορά τον όγκο των εισαγωγών, οι προαναφερόμενοι παράγοντες δείχνουν ότι οι εισαγωγές από το Χονγκ Κονγκ αντιπροσωπεύουν μικρό όγκο και ότι οι εισαγωγές από την Κορέα μειώνονται. Βάσει του γεγονότος αυτού και των εισαγωγών από άλλες πηγές εφοδιασμού, δεν μπορεί να αναμένεται ότι οι εισαγωγές από το Χονγκ Κονγκ και την Κορέα θα αυξηθούν και πάλι σε ζημιογόνο επίπεδο σε περίπτωση λήξης της ισχύος των μέτρων. Όσον αφορά τον ισχυρισμό της κοινοτικής βιομηχανίας, σύμφωνα με τον οποίο είναι δυνατό να αποδειχθεί το εξαγωγικό δυναμικό του Χονγκ Κονγκ από τις εισαγωγές προϊόντων καταγωγής Χονγκ Κονγκ που αποστέλλονται μέσω του Μακάο, δεν μπόρεσε να γίνει αποδεκτός για τους λόγους που αναπτύσσονται στην αιτιολογική σκέψη 21.Εξάλλου, αξίζει να υπενθυμιστεί ότι οι εισαγωγές από την Κορέα υπόκεινται σε σχετικά χαμηλούς δασμούς αντιντάμπινγκ και ότι, αν και οι δασμοί αυτοί είχαν από μόνοι τους επανορθωτικές συνέπειες, δεν μπορεί να αναμένεται ότι η εξάλειψή τους στο άμεσο μέλλον ενδέχεται να επηρεάσει αισθητά την εξαγωγική συμπεριφορά των κορεατών και να οδηγήσει σε αισθητή αύξηση των εισαγωγών βιντεοκασετών καταγωγής Κορέας.- Όσον αφορά τη συμπίεση των τιμών, λόγω του περιορισμένου όγκου και των υψηλότερων τιμών των εισαγωγών από το Χονγκ Κονγκ και την Κορέα σε σχέση με τις εισαγωγές από άλλες χώρες, καθώς και ο έντονος ανταγωνισμός πουάσκησαν οι διάφορες άλλες κοινοτικές πηγές εφοδιασμού, αφήνουν να συναχθεί το συμπέρασμα ότι η λήξη της ισχύος των μέτρων αντιντάμπινγκ που αφορούν τις δύο αυτές χώρες δεν συνεπάγεται αξιόλογη συμπίεση των τιμών στην αγορά της Κοινότητας.- Όσον αφορά την ύπαρξη της μη χρησιμοποιηθείσας ικανότητας στις χώρες που αφορά η διαδικασία, οι στατιστικές κατέδειξαν ότι ο όγκος των εισαγωγών από το Χονγκ Κονγκ ήταν πολύ χαμηλός μετά την επιβολή των υπό επανεξέταση μέτρων. Είναι μάλλον απίθανο να διατηρήθηκε σημαντική ικανότητα παραγωγής για αυτό το μακρύ χρονικό διάστημα. Το συμπέρασμα αυτό ενισχύεται από την ανάλυση των στατιστικών εξαγωγής του Χονγκ Κονγκ, που αποδεικνύουν ότι οι εξαγωγές του Χονγκ Κονγκ προς όλο τον κόσμο μειώθηκαν αισθητά μετά το 1998, πράγμα που φανερώνει ότι μειώθηκε εξίσου αισθητά και η ικανότητα παραγωγής. Εν προκειμένω, παρατηρείται ότι η εκτίμηση της μη χρησιμοποιηθείσας ικανότητας παραγωγής του Χονγκ Κονγκ που πραγματοποίησε η κοινοτική βιομηχανία (28 εκατομμύρια μονάδες) δεν θεμελιώνεται με αποδεικτικά στοιχεία.Όσον αφορά την κορεατική ικανότητα παραγωγής, πρέπει να υπενθυμιστεί κατ' αρχήν ότι η ικανότητα αυτή μειώθηκε μετά τη μετεγκατάσταση μέρους της παραγωγής της Saehan στην Κοινότητα. Εξάλλου, η έρευνα κατέδειξε ότι το μέσο ποσοστό χρησιμοποίησης της ικανότητας παραγωγής των τριών συνεργασθέντων παραγωγών, που, κατά την περίοδο της έρευνας, αντιπροσώπευαν το σύνολο σχεδόν των εξαγωγών στην Κοινότητα, ήταν πάνω από 80 %. Βάσει των παραγόντων αυτών, συνάγεται το συμπέρασμα ότι, αν και η μη χρησιμοποιηθείσα ικανότητα αντιπροσωπεύει μεγάλη ποσότητα βιντεοκασετών, οι δυνατότητες αύξησης της παραγωγής και των εξαγωγών είναι χαμηλές. Επιπλέον, δεν υπάρχουν στοιχεία, όπως η επιβολή δασμών αντιντάμπινγκ από τρίτες χώρες, που δηλώνουν σαφώς ότι η υπόλοιπη ικανότητα παραγωγής μπορεί να διοχετευθεί σε εξαγωγές προς την Κοινότητα. Οι τάσεις που παρατηρούνται από τις κορεατικές εξαγωγές στην Κοινότητα δηλώνουν μάλλον το αντίθετο, δεδομένου ότι η έρευνα έχει καταδείξει αισθητή μείωση του όγκου των εισαγωγών από την Κορέα μεταξύ του 1992 και της περιόδου έρευνας καθώς και μείωση του μεριδίου αγοράς, τάσεις που επιβεβαιώνονται από την διαπιστωθείσα εξέλιξη των τελευταίων ετών.- Όσον αφορά τα αποθέματα, από την έρευνα προέκυψε ότι δεν υπάρχουν σημαντικά πλεονάσματα, δεδομένου ότι τα μέσα αποθέματα των συνεργασθεισών κορεατικών επιχειρήσεων αντιπροσωπεύουν λίγο περισσότερο από το 8 % της παραγωγής.(42) Δεδομένου ότι η έρευνα έχει υπερβεί αισθητά την κανονική προθεσμία και λαμβανομένων υπόψη των προαναφερόμενων αλλαγών στη δομή της κοινοτικής βιομηχανίας, κρίθηκε σκόπιμο να αξιολογηθεί κατά πόσο επιβεβαιώθηκαν οι τάσεις αυτές μετά την περίοδο της έρευνας: η αξιολόγηση αυτή κατέδειξε νέα μείωση των εισαγωγών από το Χονγκ Κονγκ που, το 1996, κατείχαν μερίδιο της αγοράς 0,5 % στην αγορά των 15 κρατών μελών, καθώς και δραστική μείωση των εισαγωγών από την Κορέα, της οποίας το μερίδιο αγοράς μειώθηκε σε 0,5 % το 1996 (στην Κοινότητα των 15). Συγχρόνως, η κοινοτική βιομηχανία εμφάνισε νέα σημεία ανάκαμψης.(43) Από τους προαναφερόμενους παράγοντες συνάγεται το συμπέρασμα ότι είναι μάλλον απίθανο, μετά τη λήξη της ισχύος των σημερινών μέτρων αντιντάμπινγκ, οι εισαγωγές καταγωγής Χονγκ Κονγκ και Κορέας να έχουν εκ νέου ζημιογόνες επιπτώσεις στην κοινοτική βιομηχανία που μπορούν να χαρακτηριστούν σημαντικές.Η. ΝΤΑΜΠΙΝΓΚ (44) Λαμβανομένων υπόψη των παραπάνω συμπερασμάτων, σύμφωνα με τα οποία οι εισαγωγές από το Χονγκ Κονγκ και την Κορέα δεν έχουν επιπτώσεις που μπορούν να χαρακτηριστούν σημαντικές και είναι μάλλον απίθανο η λήξη των μέτρων να οδηγήσει σε επανάληψη της ζημίας, η διατήρηση των σημερινών μέτρων δεν είναι δικαιολογημένη. Η ύπαρξη ή η ανυπαρξία συγκεκριμένου επιπέδου ντάμπινγκ για τις εισαγωγές που προέρχονται από μεμονωμένες πηγές δεν μπορεί να αλλάξει τα συμπεράσματα που έχουν συναχθεί και επομένως δεν έχει καθοριστεί.Θ. ΣΥΜΠΕΡΑΣΜΑ (45) Λαμβανομένων υπόψη των προεκτεθέντων συμπερασμάτων, θεωρείται ότι η τυχόν ζημία της κοινοτικής βιομηχανίας δεν έχει προκληθεί, σε βαθμό που μπορεί να χαρακτηρισθεί σημαντικός, από τις εισαγωγές βιντεοκασετών που αποτελούν αντικείμενο ντάμπινγκ, καταγωγής Χονγκ Κονγκ και Κορέας, αλλά από τις εισαγωγές που προέρχονται από άλλες τρίτες χώρες και από τον ανταγωνισμό που άσκησαν οι μη καταγγέλλοντες κοινοτικοί φορείς. Επιπλέον, όπως διευκρινίζεται στις αιτιολογικές σκέψεις 41 έως 43, δεν υπάρχει κίνδυνος επανάληψης της ζημίας, ή απειλής ζημίας, από τις εισαγωγές που προέρχονται από τις δύο αυτές χώρες λόγω της λήξης της ισχύος των σημερινών μέτρων. Επομένως, θεωρείται ότι πρέπει να περατωθεί η διαδικασία αντιντάμπινγκ σχετικά με τις εισαγωγές βιντεοταινιών σε κασέτες καταγωγής Χονγκ Κονγκ και Δημοκρατίας της Κορέας και ότι τα ισχύοντα μέτρα αντιντάμπινγκπρέπει να λήξουν. Το συμπέρασμα αυτό ενισχύεται από το γεγονός ότι τα μέτρα αντιντάμπινγκ που εφαρμόζονται στις εισαγωγές βιντεοκασετών καταγωγής Λαϊκής Δημοκρατίας της Κίνας έχουν λήξει όπως αναφέρεται στην αιτιολογική σκέψη 4 και ότι πρέπει να αποφευχθεί κάθε δυσμενής διάκριση ως προς τις εν λόγω εισαγωγές καταγωγής Κορέας και Χονγκ Κονγκ.(46) Η Επιτροπή κοινοποίησε τα συμπεράσματά της στην κοινοτική βιομηχανία, η οποία εξέφρασε τη διαφωνία της σχετικά με ορισμένα σημεία του συμπεράσματος που έχει συναχθεί. Ωστόσο, μετά από εξέταση των πληροφοριών και των επιχειρημάτων που παρουσιάστηκαν, η Επιτροπή επιβεβαιώνει το παραπάνω συμπέρασμα.(47) Τα κράτη μέλη δεν διατύπωσαν αντιρρήσεις σχετικά με την περάτωση της διαδικασίας επανεξέτασης,ΑΠΟΦΑΣΙΖΕΙ:Άρθρο μόνο Περατούται η διαδικασία επανεξέτασης σχετικά με τις εισαγωγές στην Κοινότητα βιντεοταινιών σε κασέτες που υπάγονται στον κωδικό ΣΟ ex 8523 13 00, καταγωγής Χονγκ Κονγκ και Δημοκρατίας της Κορέας.Βρυξέλλες, 6 Ιανουαρίου 1998.Για την ΕπιτροπήLeon BRITTANΑντιπρόεδρος(1) ΕΕ L 56 της 6. 3. 1996, σ. 1.(2) ΕΕ L 317 της 6. 12. 1996, σ. 1.(3) ΕΕ L 209 της 2. 8. 1988, σ. 1.(4) ΕΕ L 174 της 22. 6. 1989, σ. 1.(5) ΕΕ L 174 της 22. 6. 1989, σ. 30.(6) ΕΕ L 343 της 7. 12. 1990, σ. 1,ΕΕ L 139 της 22. 5. 1992, σ. 1 καιΕΕ L 182 της 2. 7. 1992, σ. 6.(7) ΕΕ C 344 της 22. 12. 1993, σ. 3.(8) ΕΕ C 142 της 25. 5. 1994, σ. 2.(9) ΕΕ L 293 της 24. 10. 1991, σ. 12.(10) ΕΕ L 304 της 7. 11. 1997, σ. 19.(11) ΕΕ C 260 της 17. 9. 1994, σ. 10.(12) ΕΕ L 356 της 24. 12. 1988, σ. 47.


title: Απόφαση (ΚΕΠΠΑ) 2015/2005 του Συμβουλίου, της 10ης Νοεμβρίου 2015, για την παράταση της εντολής του ειδικού εντεταλμένου της Ευρωπαϊκής Ένωσης στο Αφγανιστάν

text:
               11.11.2015

               EL

               Επίσημη Εφημερίδα της Ευρωπαϊκής Ένωσης

               L 294/53

         ΑΠΌΦΑΣΗ (ΚΕΠΠΑ) 2015/2005 ΤΟΥ ΣΥΜΒΟΥΛΊΟΥ
   της 10ης Νοεμβρίου 2015
   για την παράταση της εντολής του ειδικού εντεταλμένου της Ευρωπαϊκής Ένωσης στο Αφγανιστάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 33 και το άρθρο 31 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 22 Ιουλίου 2013 το Συμβούλιο εξέδωσε την απόφαση 2013/393/ΚΕΠΠΑ (1) για τον διορισμό του κ. Franz-Michael SKJOLD MELLBIN ως Ειδικού Εντεταλμένου της Ευρωπαϊκής Ένωσης (ΕΕΕΕ) στο Αφγανιστάν. Η εντολή του ΕΕΕΕ λήγει στις 31 Οκτωβρίου 2015.

               (2)

               Η εντολή του ΕΕΕΕ θα πρέπει να παραταθεί για ένα περαιτέρω χρονικό διάστημα 16 μηνών.

               (3)

               Ο ΕΕΕΕ θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να παρακωλύσει την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός εντεταλμένος της Ευρωπαϊκής Ένωσης
   H εντολή του κ. Franz-Michael SKJOLD MELLBIN ως ΕΕΕΕ στο Αφγανιστάν παρατείνεται με την παρούσα απόφαση μέχρι τις 28 Φεβρουαρίου 2017. Το Συμβούλιο μπορεί να αποφασίσει ότι η εντολή του ΕΕΕΕ θα λήξει ενωρίτερα, βάσει αξιολόγησης της Επιτροπής Πολιτικής και Ασφάλειας (ΕΠΑ) και κατόπιν πρότασης της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφάλειας (ΥΕ).
   Άρθρο 2
   Στόχοι πολιτικής
   Ο ΕΕΕΕ εκπροσωπεί την Ένωση και προωθεί τους στόχους πολιτικής της Ένωσης στο Αφγανιστάν, σε στενό συντονισμό με τους αντιπροσώπους των κρατών μελών στο Αφγανιστάν. Ειδικότερα, ο ΕΕΕΕ:

               α)

               συμβάλλει στην υλοποίηση της κοινής δήλωσης ΕΕ-Αφγανιστάν, της στρατηγικής της ΕΕ στο Αφγανιστάν για την περίοδο 2014-2016, και ανάλογα με την περίπτωση, της συμφωνίας συνεργασίας ΕΕ-Αφγανιστάν για την εταιρική σχέση και την ανάπτυξη (CAPD)·

               β)

               υποστηρίζει τον πολιτικό διάλογο Ένωσης –Αφγανιστάν·

               γ)

               στηρίζει τον κεντρικό ρόλο των Ηνωμένων Εθνών (ΗΕ) στο Αφγανιστάν, με ιδιαίτερη έμφαση στη συμβολή για τον καλύτερο συντονισμό της διεθνούς βοήθειας, προάγοντας έτσι την εφαρμογή των Ανακοινώσεων των Διασκέψεων της Βόννης, του Σικάγο, του Τόκιο και του Λονδίνου καθώς και των συναφών αποφάσεων των ΗΕ.

         Άρθρο 3
   Εντολή
   Προκειμένου να εκπληρώσει την εντολή του, ο ΕΕΕΕ, σε στενή συνεργασία με τους αντιπροσώπους των κρατών μελών στο Αφγανιστάν:

               α)

               προωθεί τις απόψεις της Ένωσης για την πολιτική διαδικασία και τις εξελίξεις στο Αφγανιστάν·

               β)

               διατηρεί στενή επαφή με τους σχετικούς θεσμούς του Αφγανιστάν και υποστηρίζει την ανάπτυξή τους, ιδίως της Κυβέρνησης και του Κοινοβουλίου, καθώς και των τοπικών αρχών. Θα πρέπει επίσης να διατηρηθεί επαφή με άλλες αφγανικές πολιτικές ομάδες και άλλους ενδιαφερόμενους παράγοντες στο Αφγανιστάν, και ιδίως τους οικείους παράγοντες της κοινωνίας των πολιτών·

               γ)

               διατηρεί στενή επαφή με τους ενδιαφερόμενους διεθνείς και περιφερειακούς παράγοντες στο Αφγανιστάν, ιδίως με τον Ειδικό Αντιπρόσωπο του Γενικού Γραμματέα των ΗΕ και τον ανώτερο μη στρατιωτικό αντιπρόσωπο του Οργανισμού του Βορειοατλαντικού συμφώνου (ΝΑΤΟ) και άλλους βασικούς εταίρους και οργανισμούς·

               δ)

               ενημερώνει για την πρόοδο που σημειώνεται όσον αφορά την επίτευξη των στόχων της κοινής δήλωσης ΕΕ-Αφγανιστάν, της στρατηγικής της ΕΕ στο Αφγανιστάν για την περίοδο 2014-2016 (CAPD), της συμφωνίας συνεργασίας ΕΕ-Αφγανιστάν για την εταιρική σχέση και την ανάπτυξη και των Ανακοινώσεων Διασκέψεων της Βόννης, του Σικάγο, του Τόκιο και του Λονδίνου ιδίως στους ακόλουθους τομείς:

                           i)

                           δημιουργία μη στρατιωτικών υποδομών, ιδίως σε υπο-εθνικό επίπεδο,

                           ii)

                           χρηστή διακυβέρνηση και δημιουργία θεσμών απαιτουμένων για την ύπαρξη κράτους δικαίου, ιδίως ανεξάρτητη δικαιοσύνη,

                           iii)

                           εκλογικές μεταρρυθμίσεις,

                           iv)

                           μεταρρυθμίσεις στον τομέα της ασφάλειας, μεταξύ άλλων με την ενίσχυση των δικαστικών θεσμών και του κράτους δικαίου, του εθνικού στρατού και της αστυνομίας, και ειδικότερα με την ανάπτυξη της μη στρατιωτικής αστυνομίας,

                           v)

                           προώθηση της οικονομικής ανάπτυξης, ιδίως μέσω της γεωργίας και της αγροτικής ανάπτυξης,

                           vi)

                           τήρηση των διεθνών υποχρεώσεων του Αφγανιστάν στον τομέα των ανθρώπινων δικαιωμάτων, συμπεριλαμβανομένου του σεβασμού των δικαιωμάτων των ατόμων που ανήκουν σε μειονότητες και των δικαιωμάτων των γυναικών και των παιδιών,

                           vii)

                           σεβασμός των δημοκρατικών αρχών και του κράτους δικαίου,

                           viii)

                           προώθηση της συμμετοχής των γυναικών στη δημόσια διοίκηση, στην κοινωνία των πολιτών και, σύμφωνα με την απόφαση 1325 (2000) του Συμβουλίου Ασφαλείας των ΗΕ, στην ειρηνευτική διαδικασία,

                           ix)

                           τήρηση των διεθνών υποχρεώσεων του Αφγανιστάν, μεταξύ άλλων με τη συνεργασία στις διεθνείς προσπάθειες για την καταπολέμηση της τρομοκρατίας, της παράνομης διακίνησης ναρκωτικών και της εμπορίας ανθρώπων, καθώς και της διάδοσης όπλων μαζικής καταστροφής και συναφούς υλικού,

                           x)

                           διευκόλυνση της ανθρωπιστικής βοήθειας και της ομαλής επιστροφής των προσφύγων και των εκτοπισθέντων στο εσωτερικό της χώρας, και

                           xi)

                           ενίσχυση της αποτελεσματικότητας της παρουσίας και των δραστηριοτήτων της Ένωσης στο Αφγανιστάν και συμβολή στην κατάρτιση των τακτικών εκθέσεων προόδου εφαρμογής της στρατηγικής της ΕΕ στο Αφγανιστάν για την περίοδο 2014-2016, όπως έχει ζητηθεί από το Συμβούλιο·

               ε)

               ενεργή συμμετοχή σε τοπικά σώματα συντονισμού, όπως το μικτό συμβούλιο συντονισμού και παρακολούθησης, και, παράλληλα, πλήρης ενημέρωση προς τα μη συμμετέχοντα κράτη μέλη σχετικά με τις αποφάσεις που λαμβάνονται στα επίπεδα αυτά·

               στ)

               ενημέρωση για τη συμμετοχή και τις θέσεις της Ένωσης σε διεθνείς διασκέψεις σχετικά με το Αφγανιστάν και ιδίως για την επόμενη διεθνή υπουργική διάσκεψη για το Αφγανιστάν, η οποία θα οργανωθεί από την Ένωση στις Βρυξέλλες, από κοινού και σε στενή συνεργασία με τις αφγανικές αρχές και τους κυριότερους διεθνείς εταίρους·

               ζ)

               ανάληψη ενεργού ρόλου στην προώθηση της περιφερειακής συνεργασίας μέσω σχετικών πρωτοβουλιών, συμπεριλαμβανομένων της διαδικασίας της Κωνσταντινούπολης και της Περιφερειακής Οικονομικής Διάσκεψης για το Αφγανιστάν (RECCA)·

               η)

               συμβολή στην εφαρμογή της πολιτικής της Ένωσης στον τομέα των ανθρώπινων δικαιωμάτων και των κατευθυντήριων γραμμών της ΕΕ για τα ανθρώπινα δικαιώματα, ιδίως όσον αφορά τις γυναίκες και τα παιδιά στις πληττόμενες από συγκρούσεις περιοχές, ειδικότερα με την παρακολούθηση και την εξέταση των εξελίξεων από αυτήν την άποψη·

               θ)

               παροχή, εφόσον χρειάζεται, στήριξης σε μια ειρηνευτική διαδικασία χωρίς αποκλεισμούς και υπό την καθοδήγηση του ιδίου του Αφγανιστάν, η οποία να οδηγεί σε πολιτική λύση συνεπή προς τις «κόκκινες γραμμές» που συμφωνήθηκαν κατά τη Διάσκεψη της Βόννης.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής και ενεργεί υπό την εξουσία του ΥΕ.
   2.   Η ΕΠΑ διατηρεί προνομιούχο δεσμό με τον ΕΕΕΕ και είναι το κύριο σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική κατεύθυνση στο πλαίσιο της εντολής, με την επιφύλαξη των εξουσιών του ΥΕ.
   3.   Ο ΕΕΕΕ εργάζεται σε πλήρη συντονισμό με την Ευρωπαϊκή Υπηρεσία Εξωτερικής Δράσης (ΕΥΕΔ) και τα αρμόδια τμήματα αυτής.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ, για το χρονικό διάστημα από την 1η Νοεμβρίου 2015 έως τις 28 Φεβρουαρίου 2017, ανέρχεται σε 7 625 000 EUR.
   2.   Η διαχείριση των δαπανών γίνεται σύμφωνα με τις διαδικασίες και τους κανόνες που εφαρμόζονται στον γενικό προϋπολογισμό της Ένωσης.
   3.   Η διαχείριση των δαπανών αποτελεί αντικείμενο σύμβασης μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Εντός των ορίων της εντολής του και των αντίστοιχων διαθέσιμων οικονομικών μέσων, ο ΕΕΕΕ είναι υπεύθυνος για τη σύσταση ομάδας. Η ομάδα περιλαμβάνει την εμπειρογνωμοσύνη σε ειδικά ζητήματα πολιτικής, όπως απαιτεί η εντολή. Ο ΕΕΕΕ ενημερώνει πάραυτα και τακτικά το Συμβούλιο και την Επιτροπή για τη σύνθεση της ομάδας.
   2.   Τα κράτη μέλη, τα θεσμικά όργανα της Ένωσης και η ΕΥΕΔ μπορούν να προτείνουν την απόσπαση προσωπικού στην υπηρεσία του ΕΕΕΕ. Οι αποδοχές του εν λόγω αποσπασμένου προσωπικού καλύπτονται από το κράτος μέλος, το σχετικό θεσμικό όργανο της Ένωσης ή την ΕΥΕΔ, αντιστοίχως. Οι εμπειρογνώμονες που αποσπώνται από τα κράτη μέλη στα θεσμικά όργανα της Ένωσης ή στην ΕΥΕΔ μπορούν επίσης να τοποθετηθούν στην υπηρεσία του ΕΕΕΕ. Το διεθνές προσωπικό με καθεστώς συμβασιούχου έχει την ιθαγένεια ενός κράτους μέλους.
   3.   Όλο το αποσπασμένο προσωπικό τελεί υπό τη διοικητική εξουσία του αποστέλλοντος κράτους μέλους, του αποστέλλοντος θεσμικού οργάνου της Ένωσης ή της ΕΥΕΔ και εκτελεί τα καθήκοντά του και ενεργεί προς το συμφέρον της εντολής του ΕΕΕΕ.
   Άρθρο 7
   Προνόμια και ασυλίες του ΕΕΕΕ και του προσωπικού του
   Τα προνόμια, οι ασυλίες και οι λοιπές εγγυήσεις που απαιτούνται για την ολοκλήρωση και την ομαλή λειτουργία της αποστολής του ΕΕΕΕ και των μελών του προσωπικού του συμφωνούνται με τη χώρα υποδοχής, ανάλογα με την περίπτωση. Τα κράτη μέλη και η ΕΥΕΔ παρέχουν κάθε απαιτούμενη υποστήριξη για τον σκοπό αυτόν.
   Άρθρο 8
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και τα μέλη της ομάδας του τηρούν τις αρχές ασφαλείας και τους στοιχειώδεις κανόνες που θεσπίσθηκαν με την απόφαση 2013/488/ΕΕ του Συμβουλίου (2).
   Άρθρο 9
   Πρόσβαση στις πληροφορίες και υλικοτεχνική στήριξη
   1.   Τα κράτη μέλη, η Επιτροπή και η Γενική Γραμματεία του Συμβουλίου μεριμνούν ώστε ο ΕΕΕΕ να έχει πρόσβαση σε κάθε σχετική πληροφορία.
   2.   Οι αντιπροσωπίες της Ένωσης και/ή τα κράτη μέλη παρέχουν, εφόσον χρειάζεται, υλικοτεχνική υποστήριξη στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης σχετικά με την ασφάλεια του προσωπικού που αναπτύσσεται εκτός της Ένωσης και εκτελεί επιχειρησιακά καθήκοντα δυνάμει του Τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σύμφωνα με την εντολή του και ανάλογα με την κατάσταση της ασφάλειας στην περιοχή που υπάγεται στη σφαίρα ευθύνης του, για την ασφάλεια του συνόλου του προσωπικού υπό την άμεση εξουσία του, ιδίως δε:

               α)

               καταρτίζει ειδικό σχέδιο ασφάλειας, βάσει καθοδήγησης της ΕΥΕΔ, το οποίο περιλαμβάνει ειδικά υλικά, οργανωτικά και διαδικαστικά μέτρα ασφάλειας, που διέπουν τη διαχείριση της ασφαλούς μεταφοράς του προσωπικού προς την περιοχή που υπάγεται στη σφαίρα ευθύνης του, καθώς και εντός αυτής, καθώς και τη διαχείριση συμβάντων που αφορούν την ασφάλεια και το οποίο περιλαμβάνει σχέδιο έκτακτης ανάγκης και εκκένωσης·

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στην περιοχή που υπάγεται στη σφαίρα ευθύνης του·

               γ)

               μεριμνά ώστε όλα τα μέλη της ομάδας του ΕΕΕΕ που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επί τόπου, να έχουν λάβει την κατάλληλη εκπαίδευση όσον αφορά την ασφάλεια πριν ή μόλις φθάσουν στην περιοχή που υπάγεται στη σφαίρα ευθύνης του, με βάση τις διαβαθμίσεις κινδύνου που έχουν ορισθεί για την περιοχή από την ΕΥΕΔ·

               δ)

               μεριμνά για την εφαρμογή όλων των εγκεκριμένων συστάσεων που έχουν διατυπωθεί στα πλαίσια των τακτικών αξιολογήσεων ασφάλειας και υποβάλλει στο Συμβούλιο, στον ΥΕ και στην Επιτροπή γραπτές εκθέσεις για την εφαρμογή τους και για άλλα ζητήματα ασφάλειας στο πλαίσιο των εκθέσεων προόδου και των εκθέσεων σχετικά με την εκτέλεση της εντολής.

         Άρθρο 11
   Υποβολή εκθέσεων
   Ο ΕΕΕΕ υποβάλλει τακτικά εκθέσεις στον ΥΕ και στην ΕΠΑ. Ο ΕΕΕΕ υποβάλλει επίσης εκθέσεις, ανάλογα με τις ανάγκες, στις ομάδες εργασίας του Συμβουλίου. Οι τακτικές εκθέσεις διανέμονται μέσω του δικτύου COREU. Ο ΕΕΕΕ δύναται να υποβάλει εκθέσεις προς το Συμβούλιο Εξωτερικών Υποθέσεων. Σύμφωνα με το άρθρο 36 της Συνθήκης, ο ΕΕΕΕ μπορεί να συμμετέχει στην ενημέρωση του Ευρωπαϊκού Κοινοβουλίου.
   Άρθρο 12
   Συντονισμός
   1.   Ο ΕΕΕΕ συμβάλλει στην ενότητα, τη συνέπεια και την αποτελεσματικότητα της δράσης της Ένωσης και επιδιώκει να εξασφαλίσει ότι όλα τα μέσα της Ένωσης και οι δράσεις των κρατών μελών αναλαμβάνονται με συνέπεια για την επίτευξη των στόχων πολιτικής της Ένωσης. Οι δραστηριότητες του ΕΕΕΕ συντονίζονται με εκείνες της Επιτροπής, καθώς και με την αντιπροσωπία της Ένωσης στο Πακιστάν. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπίες της Ένωσης.
   2.   Επιτόπου, διατηρείται στενή επαφή με τους αρχηγούς αποστολής των κρατών μελών και τους αρχηγούς των αντιπροσωπιών της Ένωσης. Καταβάλλουν κάθε δυνατή προσπάθεια προκειμένου να επικουρούν τον ΕΕΕΕ κατά την εκτέλεση της εντολής. Ο ΕΕΕΕ παρέχει στον επικεφαλής της Αστυνομικής Αποστολής της Ευρωπαϊκής Ένωσης στο Αφγανιστάν (EUPOL AFGHANISTAN) επιτόπια πολιτική καθοδήγηση. Ο ΕΕΕΕ και ο διοικητής μη στρατιωτικών επιχειρήσεων διαβουλεύονται μεταξύ τους, ανάλογα με την περίπτωση. Ο ΕΕΕΕ διατηρεί επίσης επαφές επί τόπου με άλλους διεθνείς και περιφερειακούς παράγοντες.
   Άρθρο 13
   Συνδρομή σε σχέση με αξιώσεις
   Ο ΕΕΕΕ και το προσωπικό του βοηθούν στην παροχή στοιχείων στο πλαίσιο απάντησης σε τυχόν αξιώσεις και υποχρεώσεις που απορρέουν από τις εντολές των προηγουμένων ΕΕΕΕ στο Αφγανιστάν και παρέχουν διοικητική συνδρομή και πρόσβαση στους οικείους φακέλους για τους σκοπούς αυτούς.
   Άρθρο 14
   Επανεξέταση
   Η υλοποίηση της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική επανεξέταση. Ο ΕΕΕΕ θα υποβάλει στο Συμβούλιο, στον ΥΕ και την Επιτροπή έκθεση προόδου μέχρι το τέλος του Ιουνίου του 2016 και συγκεφαλαιωτική έκθεση για την εκτέλεση της εντολής έως το τέλος του Νοεμβρίου του 2016.
   Άρθρο 15
   Έναρξη ισχύος
   Η παρούσα απόφαση αρχίζει να ισχύει την ημερομηνία της έκδοσής της.
   Εφαρμόζεται από την 1η Νοεμβρίου 2015.

      Βρυξέλλες, 10 Νοεμβρίου 2015.

            Για το Συμβούλιο

            Ο Πρόεδρος

         P. GRAMEGNA

      (1)  Απόφαση 2013/393/ΚΕΠΠΑ του Συμβουλίου, της 22ας Ιουλίου 2013, για την τροποποίηση της απόφασης 2013/382/ΚΕΠΠΑ σχετικά με την παράταση της εντολής του ειδικού εντεταλμένου της Ευρωπαϊκής Ένωσης στο Αφγανιστάν (ΕΕ L 198 της 23.7.2013, σ. 47).

      (2)  Απόφαση 2013/488/ΕΕ του Συμβουλίου, της 23ης Σεπτεμβρίου 2013, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 274 της 15.10.2013, σ. 1).


title: Απόφαση 2005/851/ΚΕΠΠΑ του Συμβουλίου, της  21ης Νοεμβρίου 2005 , για τη σύναψη της συμφωνίας μεταξύ της Ευρωπαϊκής Ένωσης και του Καναδά σχετικά με την καθιέρωση πλαισίου για τη συμμετοχή του Καναδά στις επιχειρήσεις διαχείρισης κρίσεων της Ευρωπαϊκής Ένωσης

text:
               1.12.2005

               EL

               Επίσημη Εφημερίδα της Ευρωπαϊκής Ένωσης

               L 315/20

      ΑΠΌΦΑΣΗ 2005/851/ΚΕΠΠΑ ΤΟΥ ΣΥΜΒΟΥΛΊΟΥ

   της 21ης Νοεμβρίου 2005
   για τη σύναψη της συμφωνίας μεταξύ της Ευρωπαϊκής Ένωσης και του Καναδά σχετικά με την καθιέρωση πλαισίου για τη συμμετοχή του Καναδά στις επιχειρήσεις διαχείρισης κρίσεων της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 24,
   τη σύσταση της προεδρίας,
   Εκτιμώντας τα ακόλουθα:

               (1)

               Οι όροι για τη συμμετοχή τρίτων κρατών στις επιχειρήσεις διαχείρισης κρίσεων της ΕΕ θα πρέπει να καθορίζονται με συμφωνία που καθιερώνει πλαίσιο για την πιθανή αυτή μελλοντική συμμετοχή, αντί να καθορίζονται κατά περίπτωση για κάθε προκείμενη επιχείρηση.

               (2)

               Αφού εξουσιοδοτήθηκε από το Συμβούλιο στις 23 Φεβρουαρίου 2004, η προεδρία, επικουρούμενη από τον Γενικό Γραμματέα/Ύπατο Εκπρόσωπο, διαπραγματεύθηκε συμφωνία μεταξύ της Ευρωπαϊκής Ένωσης και του Καναδά σχετικά με την καθιέρωση πλαισίου για τη συμμετοχή του Καναδά στις επιχειρήσεις διαχείρισης κρίσεων της Ευρωπαϊκής Ένωσης.

               (3)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Ένωσης και του Καναδά σχετικά με την καθιέρωση πλαισίου για τη συμμετοχή του Καναδά στις επιχειρήσεις διαχείρισης κρίσεων της Ευρωπαϊκής Ένωσης εγκρίνεται εξ ονόματος της Ευρωπαϊκής Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία, δεσμεύοντας την Ευρωπαϊκή Ένωση.
   Άρθρο 3
   Η παρούσα απόφαση παράγει αποτελέσματα από την ημέρα της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 21 Νοεμβρίου 2005.

            Για το Συμβούλιο

            Ο Πρόεδρος

         J. STRAW

         ΣΥΜΦΩΝΊΑ

      μεταξύ της Ευρωπαϊκής Ένωσης και του Καναδά σχετικά με την καθιέρωση πλαισίου για τη συμμετοχή του Καναδά στις επιχειρήσεις διαχείρισης κρίσεων της Ευρωπαϊκής Ένωσης
      Η ΕΥΡΩΠΑΪΚΗ ΕΝΩΣΗ,
      αφενός, και
      Ο ΚΑΝΑΔΑΣ,
      αφετέρου,
      καλούμενες εφεξής τα «μέρη»,
      Εκτιμώντας τα ακόλουθα:

                  (1)

                  Η Ευρωπαϊκή Ένωση (ΕΕ) μπορεί να αποφασίζει την ανάληψη δράσης στον τομέα της διαχείρισης κρίσεων.

                  (2)

                  Το Ευρωπαϊκό Συμβούλιο της Σεβίλλης της 21ης και 22ας Ιουνίου 2002 συμφώνησε ρυθμίσεις για διαβουλεύσεις και συνεργασία μεταξύ της Ευρωπαϊκής Ένωσης και του Καναδά στη διαχείριση κρίσεων.

                  (3)

                  Η Ευρωπαϊκή Ένωση αποφασίζει εάν τρίτα κράτη θα κληθούν να συμμετάσχουν σε επιχείρηση διαχείρισης κρίσεων της ΕΕ. Ο Καναδάς μπορεί να αποδεχθεί την πρόσκληση της Ευρωπαϊκής Ένωσης και να προσφέρει τη συμβολή του. Στην περίπτωση αυτή, η Ευρωπαϊκή Ένωση αποφασίζει για την αποδοχή της προτεινόμενης συμβολής του Καναδά.

                  (4)

                  Εάν η Ευρωπαϊκή Ένωση αποφασίσει να αναλάβει στρατιωτική επιχείρηση διαχείρισης κρίσεων με χρήση μέσων και δυνατοτήτων του ΝΑΤΟ, ο Καναδάς μπορεί να εκφράσει την κατ’ αρχήν πρόθεσή του να συμμετάσχει στην επιχείρηση.

                  (5)

                  Οι γενικοί όροι σχετικά με τη συμμετοχή του Καναδά σε επιχειρήσεις διαχείρισης κρίσεων της ΕΕ καθορίζονται με συμφωνία η οποία καθιερώνει το πλαίσιο της ενδεχόμενης μελλοντικής συμμετοχής, αντί να καθορίζονται κατά περίπτωση για κάθε προκείμενη επιχείρηση.

                  (6)

                  Μια τέτοια συμφωνία θα πρέπει να ισχύει υπό την επιφύλαξη της αυτονομίας λήψης αποφάσεων από την Ευρωπαϊκή Ένωση, και θα πρέπει να μην θίγει τον χαρακτήρα των αποφάσεων του Καναδά να συμμετέχει σε επιχείρηση διαχείρισης κρίσεων της ΕΕ κατά περίπτωση,

            ΣΥΜΦΩΝΗΣΑΝ ΤΑ ΕΞΗΣ:
      ΤΜΗΜΑ Ι
      ΓΕΝΙΚΕΣ ΔΙΑΤΑΞΕΙΣ
      Άρθρο 1
      Αποφάσεις σχετικά με τη συμμετοχή
      1.   Κατόπιν της αποφάσεως της Ευρωπαϊκής Ένωσης να καλέσει τον Καναδά να συμμετάσχει σε ενωσιακή επιχείρηση διαχείρισης κρίσεων της ΕΕ και, εφόσον ο Καναδάς αποφασίσει κατ’ αρχήν να συμμετάσχει, ο Καναδάς παρέχει πληροφορίες στην Ευρωπαϊκή Ένωση σχετικά με την προτεινόμενη συμβολή του.
      2.   Εάν η Ευρωπαϊκή Ένωση αποφασίσει να αναλάβει στρατιωτική επιχείρηση διαχείρισης κρίσεων με χρήση μέσων και δυνατοτήτων του ΝΑΤΟ, ο Καναδάς ενημερώνει την Ευρωπαϊκή Ένωση για την τυχόν πρόθεσή του να συμμετάσχει στην επιχείρηση και, εν συνεχεία, παρέχει πληροφορίες για τη συμβολή που σκοπεύει να προσφέρει.
      3.   Η αξιολόγηση της Ευρωπαϊκής Ένωσης όσον αφορά τη συμβολή του Καναδά διενεργείται κατόπιν διαβουλεύσεων με τον Καναδά.
      4.   Η Ευρωπαϊκή Ένωση γνωστοποιεί εγκαίρως το αποτέλεσμα της αξιολόγησης στον Καναδά με επιστολή με σκοπό να εξασφαλισθεί η συμμετοχή του Καναδά σύμφωνα με τις διατάξεις της παρούσας συμφωνίας.
      Άρθρο 2
      Πλαίσιο
      1.   Ο Καναδάς συμπράττει στην κοινή δράση με την οποία το Συμβούλιο της Ευρωπαϊκής Ένωσης αποφασίζει ότι η ΕΕ θα διεξάγει την επιχείρηση διαχείρισης κρίσεων, καθώς και σε οποιαδήποτε κοινή δράση ή απόφαση με την οποία το Συμβούλιο της Ευρωπαϊκής Ένωσης αποφασίζει την τροποποίηση ή την παράταση της εντολής της επιχείρησης διαχείρισης κρίσεων, σύμφωνα της ΕΕ, με τις διατάξεις της παρούσας συμφωνίας και τις τυχόν απαιτούμενες εκτελεστικές ρυθμίσεις.
      2.   Η συμβολή του Καναδά σε επιχείρηση διαχείρισης κρίσεων της ΕΕ δεν θίγει την αυτονομία λήψης αποφάσεων της Ευρωπαϊκής Ένωσης.
      Άρθρο 3
      Καθεστώς προσωπικού και δυνάμεων
      1.   Το καθεστώς του προσωπικού που είναι αποσπασμένο στη μη στρατιωτική επιχείρηση διαχείρισης κρίσεων της ΕΕ ή/και των δυνάμεων με τις οποίες ο Καναδάς συμμετέχει σε στρατιωτική επιχείρηση διαχείρισης κρίσεων της ΕΕ διέπεται από τη συμφωνία για το καθεστώς των δυνάμεων/της αποστολής, εφόσον υπάρχει, η οποία έχει συναφθεί μεταξύ της Ευρωπαϊκής Ένωσης και του κράτους ή των κρατών όπου διεξάγεται η επιχείρηση.
      2.   Το καθεστώς του προσωπικού της συμβολής του Καναδά που τοποθετείται σε αρχηγεία ή μονάδες διοικήσεως που ευρίσκονται εκτός του κράτους ή των κρατών όπου πραγματοποιείται η επιχείρηση διαχείρισης κρίσεων της ΕΕ, διέπεται από διακανονισμούς μεταξύ των αρμόδιων για τα σχετικά αρχηγεία και μονάδες διοικήσεως αρχών και των αρμόδιων αρχών του Καναδά.
      3.   Με την επιφύλαξη της συμφωνίας για το καθεστώς των δυνάμεων/της αποστολής της παραγράφου 1 του παρόντος άρθρου, ο Καναδάς ασκεί τη δικαιοδοσία του επί του προσωπικού του που συμμετέχει στην επιχείρηση διαχείρισης κρίσεων της ΕΕ.
      4.   Με την επιφύλαξη της συμφωνίας για το καθεστώς των δυνάμεων/της αποστολής που αναφέρεται στην παράγραφο 1 του παρόντος άρθρου, για την αντιμετώπιση τυχόν αξιώσεων που συνδέονται με τη συμμετοχή του Καναδά σε επιχείρηση διαχείρισης κρίσεων της ΕΕ και οι οποίες εγείρονται από το προσωπικό του ή το αφορούν, ευθύνεται ο Καναδάς.
      5.   Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το ή τα κράτη όπου διεξάγεται η επιχείρηση, ο Καναδάς, εάν αποδειχθεί η ευθύνη του, καταβάλλει αποζημίωση, υπό τους όρους που προβλέπονται στη συμφωνία για το καθεστώς των δυνάμεων/της αποστολής, εφόσον υπάρχει, κατά τα αναφερόμενα στην παράγραφο 1 του παρόντος άρθρου.
      6.   Ο Καναδάς αναλαμβάνει την υποχρέωση να υποβάλει δήλωση όσον αφορά την παραίτηση από αξιώσεις έναντι οιουδήποτε κράτους που συμμετέχει σε επιχείρηση διαχείρισης κρίσεων της ΕΕ στην οποία συμμετέχει και ο ίδιος, και να το πράξει κατά την υπογραφή της παρούσας συμφωνίας. Υπόδειγμα της δήλωσης περιλαμβάνεται στο παράρτημα της παρούσας συμφωνίας.
      7.   Η Ευρωπαϊκή Ένωση αναλαμβάνει την υποχρέωση να εξασφαλίσει ότι τα κράτη μέλη θα υποβάλουν δήλωση όσον αφορά την παραίτηση από αξιώσεις κατά του Καναδά, εάν συμμετάσχει σε επιχείρηση διαχείρισης κρίσεων της ΕΕ, και ότι θα το πράξουν κατά την υπογραφή της παρούσας συμφωνίας. Υπόδειγμα της δήλωσης περιλαμβάνεται στο παράρτημα της παρούσας συμφωνίας.
      Άρθρο 4
      Διαβαθμισμένες πληροφορίες
      1.   Ο Καναδάς μεριμνά ώστε, σε περίπτωση χειρισμού διαβαθμισμένων πληροφοριών της ΕΕ από καναδικό προσωπικό στο πλαίσιο επιχείρησης διαχείρισης κρίσεων υπό την ηγεσία της ΕΕ, το καναδικό προσωπικό να τηρεί τις βασικές αρχές και τα ελάχιστα πρότυπα των κανονισμών ασφαλείας του Συμβουλίου της Ευρωπαϊκής Ένωσης, που περιέχονται στην απόφαση 2001/264/ΕΚ του Συμβουλίου (1). Ο Καναδάς μεριμνά επίσης ώστε το καναδικό προσωπικό να τηρεί τις περαιτέρω οδηγίες σχετικά με τις διαβαθμισμένες πληροφορίες της ΕΕ που λαμβάνει από τις αρμόδιες αρχές, στις οποίες περιλαμβάνονται ο διοικητής επιχειρήσεων της ΕΕ, στο πλαίσιο στρατιωτικής επιχείρησης διαχείρισης κρίσεων της ΕΕ, ή ο αρχηγός αποστολής της ΕΕ, στο πλαίσιο μη στρατιωτικής επιχείρησης διαχείρισης κρίσεων της ΕΕ, με την επιφύλαξη του άρθρου 6 παράγραφος 2 και του άρθρου 10 παράγραφος 2.
      2.   Εάν η ΕΕ λάβει διαβαθμισμένες πληροφορίες από τον Καναδά, στις πληροφορίες αυτές δίνεται προστασία ανάλογη με τη διαβάθμισή τους και ισοδύναμη με τα πρότυπα που περιέχονται στους κανονισμούς για τις διαβαθμισμένες πληροφορίες της ΕΕ.
      3.   Εφόσον η ΕΕ και ο Καναδάς συνάψουν συμφωνία σχετικά με τις διαδικασίες ασφαλείας για την ανταλλαγή διαβαθμισμένων πληροφοριών, οι διατάξεις της συμφωνίας αυτής εφαρμόζονται στο πλαίσιο επιχείρησης διαχείρισης κρίσεων της ΕΕ.
      ΤΜΗΜΑ ΙΙ
      ΔΙΑΤΑΞΕΙΣ ΓΙΑ ΣΥΜΜΕΤΟΧΗ ΣΕ ΜΗ ΣΤΡΑΤΙΩΤΙΚΗ ΕΠΙΧΕΙΡΗΣΗ ΔΙΑΧΕΙΡΙΣΗΣ ΚΡΙΣΕΩΝ ΤΗΣ ΕΕ
      Άρθρο 5
      Προσωπικό αποσπασμένο σε μη στρατιωτική επιχείρηση διαχείρισης κρίσεων της ΕΕ
      1.   Ο Καναδάς εξασφαλίζει ότι το προσωπικό του που είναι αποσπασμένο στη μη στρατιωτική επιχείρηση διαχείρισης κρίσεων της ΕΕ εκτελεί την αποστολή του σύμφωνα με:

                  α)

                  την κοινή δράση και τις μεταγενέστερες τροποποιήσεις, κατά τα αναφερόμενα στο άρθρο 2 παράγραφος 1 της παρούσας συμφωνίας·

                  β)

                  το σχέδιο της επιχείρησης·

                  γ)

                  τα μέτρα εφαρμογής.

            2.   Ο Καναδάς ενημερώνει, εγκαίρως, τον αρχηγό αποστολής της μη στρατιωτικής επιχείρησης διαχείρισης κρίσεων της ΕΕ και τη Γενική Γραμματεία του Συμβουλίου της Ευρωπαϊκής Ένωσης για κάθε αλλαγή που επέρχεται στη συμβολή του στη μη στρατιωτική επιχείρηση διαχείρισης κρίσεων της ΕΕ.
      3.   Το προσωπικό που είναι αποσπασμένο στη μη στρατιωτική επιχείρηση διαχείρισης κρίσεων της ΕΕ υποβάλλεται σε ιατρικές εξετάσεις και εμβολιασμούς, στο μέτρο που κρίνεται αναγκαίο από τις αρμόδιες καναδικές αρχές και λαμβάνει ιατρική βεβαίωση ότι είναι ικανό για υπηρεσία από αρμόδια αρχή του Καναδά. Το προσωπικό που είναι αποσπασμένο στη μη στρατιωτική επιχείρηση διαχείρισης κρίσεων της ΕΕ προσκομίζει αντίγραφο της βεβαίωσης αυτής.
      Άρθρο 6
      Δομή διοίκησης
      1.   Το προσωπικό που αποσπάται από τον Καναδά εκτελεί τα καθήκοντά του και συμπεριφέρεται με αποκλειστικό γνώμονα τα συμφέροντα της μη στρατιωτικής επιχείρησης διαχείρισης κρίσεων της ΕΕ, με την επιφύλαξη της παραγράφου 2.
      2.   Όλο το προσωπικό τελεί πλήρως υπό τη διοίκηση των εθνικών του αρχών.
      3.   Οι εθνικές αρχές μεταβιβάζουν τον επιχειρησιακό έλεγχο στον αρχηγό αποστολής της μη στρατιωτικής επιχείρησης διαχείρισης κρίσεων της ΕΕ, ο οποίος ασκεί την εξουσία αυτή μέσω ιεραρχικής δομής διοίκησης και ελέγχου.
      4.   Ο αρχηγός αποστολής ηγείται της επιχείρησης διαχείρισης κρίσεων της ΕΕ και ασκεί την καθημερινή της διαχείριση.
      5.   Ο Καναδάς έχει τα ίδια δικαιώματα και υποχρεώσεις, όσον αφορά την καθημερινή διαχείριση της επιχείρησης, με τα κράτη μέλη της Ευρωπαϊκής Ένωσης που συμμετέχουν στην επιχείρηση, σύμφωνα με τις νομικές πράξεις που αναφέρονται στο άρθρο 2 παράγραφος 1 της παρούσας συμφωνίας.
      6.   Ο αρχηγός αποστολής της μη στρατιωτικής επιχείρησης διαχείρισης κρίσεων της ΕΕ είναι υπεύθυνος για τον πειθαρχικό έλεγχο του προσωπικού της μη στρατιωτικής επιχείρησης διαχείρισης κρίσεων της ΕΕ. Οσάκις ενδείκνυται, λαμβάνονται πειθαρχικά μέτρα από την αρμόδια εθνική αρχή.
      7.   Ο Καναδάς ορίζει σημείο επαφής για το εθνικό του σώμα (NPC) προκειμένου να εκπροσωπεί το εθνικό του σώμα στην επιχείρηση. Το NPC αναφέρεται στον αρχηγό αποστολής της μη στρατιωτικής επιχείρησης διαχείρισης κρίσεων της ΕΕ για εθνικά θέματα που αφορούν την επιχείρηση και είναι υπεύθυνο για την καθημερινή πειθαρχία του σώματος.
      8.   Η απόφαση για τον τερματισμό της επιχείρησης λαμβάνεται από την Ευρωπαϊκή Ένωση κατόπιν διαβουλεύσεων με τον Καναδά, εφόσον ο Καναδάς εξακολουθεί να συμμετέχει στη μη στρατιωτική επιχείρησης διαχείρισης κρίσεων της ΕΕ κατά την ημερομηνία έκδοσης της απόφασης σχετικά με τον τερματισμό της επιχείρησης.
      Άρθρο 7
      Χρηματοδοτικές πτυχές
      Ο Καναδάς αναλαμβάνει όλα τα έξοδα που συνδέονται με τη συμμετοχή του στην επιχείρηση, εκτός από τα έξοδα που καλύπτονται από την κοινή χρηματοδότηση, ως έχουν στον προϋπολογισμό λειτουργίας της επιχείρησης. Αυτό ισχύει με την επιφύλαξη του άρθρου 8.
      Άρθρο 8
      Συνεισφορά στον προϋπολογισμό λειτουργίας
      1.   Ο Καναδάς συνεισφέρει στη χρηματοδότηση του προϋπολογισμού λειτουργίας της μη στρατιωτικής επιχείρησης διαχείρισης κρίσεων της ΕΕ, με την επιφύλαξη της παραγράφου 3.
      2.   Η χρηματοδοτική συνεισφορά του Καναδά στον προϋπολογισμό λειτουργίας είναι το χαμηλότερο από τα εξής δύο ποσά:

                  α)

                  το μερίδιο του ποσού αναφοράς το οποίο αντιστοιχεί στο λόγο του ΑΕΕ του Καναδά προς το σύνολο των ΑΕΕ όλων των κρατών που συνεισφέρουν στον προϋπολογισμό λειτουργίας της επιχείρησης, ή

                  β)

                  το μερίδιο του ποσού αναφοράς για τον προϋπολογισμό λειτουργίας το οποίο αντιστοιχεί στο λόγο του αριθμού των μελών του προσωπικού του Καναδά που συμμετέχουν στην επιχείρηση προς το συνολικό αριθμό των μελών του προσωπικού όλων των κρατών που συμμετέχουν στην επιχείρηση.

            3.   Η Ευρωπαϊκή Ένωση απαλλάσσει, κατ’ αρχήν, τον Καναδά από χρηματοδοτικές συνεισφορές σε συγκεκριμένη μη στρατιωτική επιχείρηση διαχείρισης κρίσεων της ΕΕ, εάν η Ευρωπαϊκή Ένωση αποφασίσει ότι η συμμετοχή του Καναδά στην επιχείρηση έχει σημαντική συμβολή ζωτικής σημασίας για τη συγκεκριμένη επιχείρηση.
      4.   Εφόσον κρίνεται σκόπιμο, συνάπτεται διακανονισμός μεταξύ του Αρχηγού αποστολής της μη στρατιωτικής επιχείρησης διαχείρισης κρίσεων της ΕΕ και των αρμόδιων διοικητικών υπηρεσιών του Καναδά σχετικά με τις συνεισφορές του Καναδά στον προϋπολογισμό λειτουργίας της μη στρατιωτικής επιχείρησης διαχείρισης κρίσεων της ΕΕ. Ο εν λόγω διακανονισμός περιλαμβάνει, μεταξύ άλλων, διατάξεις σχετικά με:

                  α)

                  το σχετικό ποσό·

                  β)

                  τις ρυθμίσεις για την πληρωμή της χρηματοδοτικής συνεισφοράς·

                  γ)

                  τη διαδικασία ελέγχου λογαριασμών.

            5.   Παρά τις παραγράφους 1 και 2, ο Καναδάς δεν συνεισφέρει καθόλου στη χρηματοδότηση των ημερήσιων αποζημιώσεων που καταβάλλονται στο προσωπικό των κρατών μελών της Ευρωπαϊκής Ένωσης.
      ΤΜΗΜΑ ΙΙΙ
      ΔΙΑΤΑΞΕΙΣ ΓΙΑ ΣΥΜΜΕΤΟΧΗ ΣΕ ΣΤΡΑΤΙΩΤΙΚΕΣ ΕΠΙΧΕΙΡΗΣΕΙΣ ΔΙΑΧΕΙΡΙΣΗΣ ΚΡΙΣΕΩΝ ΤΗΣ ΕΕ
      Άρθρο 9
      Συμμετοχή στη στρατιωτική επιχείρηση διαχείρισης κρίσεων της ΕΕ
      1.   Ο Καναδάς εξασφαλίζει ότι οι δυνάμεις και το προσωπικό του που συμμετέχουν στη στρατιωτική επιχείρηση διαχείρισης κρίσεων της ΕΕ εκτελούν την αποστολή τους σύμφωνα με:

                  α)

                  την κοινή δράση και τις μεταγενέστερες τροποποιήσεις, κατά τα αναφερόμενα στο άρθρο 2 παράγραφος 1 της παρούσας συμφωνίας·

                  β)

                  το σχέδιο της επιχείρησης·

                  γ)

                  τα μέτρα εφαρμογής.

            2.   Ο Καναδάς ενημερώνει, εγκαίρως, τον αρχηγό επιχείρησης της ΕΕ για κάθε αλλαγή όσον αφορά τη συμμετοχή του στην επιχείρηση.
      Άρθρο 10
      Δομή διοίκησης
      1.   Το προσωπικό που αποσπάται από τον Καναδά εκτελεί τα καθήκοντά του και συμπεριφέρεται με αποκλειστικό γνώμονα τα συμφέροντα της στρατιωτικής επιχείρησης διαχείρισης κρίσεων της ΕΕ, με την επιφύλαξη της παραγράφου 2.
      2.   Όλες οι δυνάμεις και το προσωπικό που συμμετέχουν στη στρατιωτική επιχείρηση διαχείρισης κρίσεων της ΕΕ, τελούν πλήρως υπό τη διοίκηση των εθνικών τους αρχών.
      3.   Οι εθνικές αρχές μεταβιβάζουν την επιχειρησιακή και τακτική διοίκηση ή/και έλεγχο των δυνάμεων και του προσωπικού τους στον διοικητή επιχειρήσεων της ΕΕ. Ο διοικητής επιχειρήσεων της ΕΕ έχει το δικαίωμα να μεταβιβάζει τις εξουσίες της.
      4.   Ο Καναδάς έχει τα ίδια δικαιώματα και υποχρεώσεις, όσον αφορά την καθημερινή διαχείριση της επιχείρησης, με τα συμμετέχοντα κράτη μέλη της Ευρωπαϊκής Ένωσης σύμφωνα με τις νομικές πράξεις που αναφέρονται στο άρθρο 2 παράγραφος 1 της παρούσας συμφωνίας.
      5.   Ο διοικητής επιχειρήσεων της ΕΕ δύναται, ανά πάσα στιγμή, κατόπιν διαβουλεύσεων με τον Καναδά, να ζητήσει την απόσυρση της συμβολής του Καναδά.
      6.   Ένας ανώτερος στρατιωτικός αντιπρόσωπος (ΑΣΑ) διορίζεται από τον Καναδά προκειμένου να εκπροσωπεί το εθνικό του σώμα στη στρατιωτική επιχείρηση διαχείρισης κρίσεων της ΕΕ. Ο ΑΣΑ συσκέπτεται με τον διοικητή επιχειρήσεων της ΕΕ επί όλων των θεμάτων που επηρεάζουν την επιχείρηση και είναι υπεύθυνος για την καθημερινή πειθαρχία του σώματος.
      Άρθρο 11
      Χρηματοδοτικές πτυχές
      Με την επιφύλαξη του άρθρου 12, ο Καναδάς αναλαμβάνει όλα τα έξοδα που συνδέονται με τη συμμετοχή του στην επιχείρηση, εκτός αν τα έξοδα καλύπτονται από την κοινή χρηματοδότηση, όπως προβλέπεται από τις νομικές πράξεις του άρθρου 2 παράγραφος 1 της παρούσας συμφωνίας, και από την απόφαση 2004/197/ΚΕΠΠΑ του Συμβουλίου, της 23ης Φεβρουαρίου 2004, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (2).
      Άρθρο 12
      Συνεισφορά στα κοινά έξοδα
      1.   Ο Καναδάς συνεισφέρει στη χρηματοδότηση των κοινών εξόδων της στρατιωτικής επιχείρησης διαχείρισης κρίσεων της ΕΕ, με την επιφύλαξη της παραγράφου 3.
      2.   Η χρηματοδοτική συνεισφορά του Καναδά στα κοινά έξοδα είναι το χαμηλότερο από τα εξής δύο ποσά:

                  α)

                  το μερίδιο του ποσού αναφοράς για τα κοινά έξοδα το οποίο αντιστοιχεί στο λόγο του ΑΕΕ του Καναδά προς το σύνολο των ΑΕΕ όλων των κρατών που συνεισφέρουν στα κοινά έξοδα της επιχείρησης, ή

                  β)

                  το μερίδιο του ποσού αναφοράς για τα κοινά έξοδα το οποίο αντιστοιχεί στο λόγο του αριθμού των μελών του προσωπικού του Καναδά που συμμετέχουν στην επιχείρηση προς το συνολικό αριθμό των μελών του προσωπικού όλων των κρατών που συμμετέχουν στην επιχείρηση.

            Για τον υπολογισμό του ποσού της παραγράφου 2 στοιχείο β), όταν ο Καναδάς συμβάλλει με προσωπικό μόνο στα επιχειρησιακά στρατηγεία ή τα στρατηγεία δυνάμεως, χρησιμοποιείται ο λόγος του προσωπικού του προς τον συνολικό αριθμό μελών του προσωπικού των αντίστοιχων στρατηγείων. Άλλως, χρησιμοποιείται ο λόγος του συνόλου του προσωπικού με το οποίο συμβάλλει ο Καναδάς προς το συνολικό προσωπικό της επιχείρησης.
      3.   Η Ευρωπαϊκή Ένωση απαλλάσσει, κατ’ αρχήν, τον Καναδά από χρηματοδοτικές συνεισφορές στα κοινά έξοδα συγκεκριμένης στρατιωτικής επιχείρησης διαχείρισης κρίσεων της ΕΕ, εάν η Ευρωπαϊκή Ένωση αποφασίσει ότι η συμμετοχή του Καναδά στην επιχείρηση έχει σημαντική συμβολή μέσων ή/και δυνατοτήτων ζωτικής σημασίας για τη συγκεκριμένη επιχείρηση.
      4.   Εφόσον κρίνεται σκόπιμο, συνάπτεται διακανονισμός μεταξύ του διευθυντή που προβλέπεται στην απόφαση 2004/197/ΚΕΠΠΑ του Συμβουλίου, της 23ης Φεβρουαρίου 2004, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας, και των αρμοδίων διοικητικών υπηρεσιών του Καναδά. Ο εν λόγω διακανονισμός περιλαμβάνει, μεταξύ άλλων, διατάξεις σχετικά με:

                  α)

                  το σχετικό ποσό·

                  β)

                  τις ρυθμίσεις για την πληρωμή της χρηματοδοτικής συνεισφοράς·

                  γ)

                  τη διαδικασία ελέγχου λογαριασμών.

            ΤΜΗΜΑ IV
      ΤΕΛΙΚΕΣ ΔΙΑΤΑΞΕΙΣ
      Άρθρο 13
      Ρυθμίσεις για την εφαρμογή της παρούσας συμφωνίας
      Με την επιφύλαξη των διατάξεων του άρθρου 8 παράγραφος 4 και του άρθρου 12 παράγραφος 4, ο Γενικός Γραμματέας του Συμβουλίου της Ευρωπαϊκής Ένωσης, Ύπατος Εκπρόσωπος για την Κοινή Εξωτερική Πολιτική και Πολιτική Ασφαλείας, και οι αρμόδιες αρχές του Καναδά, συνάπτουν κάθε αναγκαία τεχνική ή διοικητική ρύθμιση στο πλαίσιο της εφαρμογής της παρούσας συμφωνίας.
      Άρθρο 14
      Μη συμμόρφωση
      Σε περίπτωση που το ένα μέρος δεν πληροί τις υποχρεώσεις του, όπως ορίζονται στη συμφωνία, το άλλο μέρος έχει το δικαίωμα να καταγγείλει την παρούσα συμφωνία με επίδοση προειδοποίησης ενός μηνός.
      Άρθρο 15
      Ρύθμιση διαφορών
      Διαφορές που αφορούν την ερμηνεία ή την εφαρμογή της παρούσας συμφωνίας ρυθμίζονται διά της διπλωματικής οδού μεταξύ των μερών.
      Άρθρο 16
      Έναρξη ισχύος
      1.   Η παρούσα συμφωνία αρχίζει να ισχύει την πρώτη ημέρα του πρώτου μηνός αφ’ ης τα μέρη κοινοποιήσουν το ένα στο άλλο την ολοκλήρωση των αναγκαίων, για το σκοπό αυτό, εσωτερικών διαδικασιών τους.
      2.   Η παρούσα συμφωνία επανεξετάζεται το αργότερο έως την 1η Ιουνίου 2008 και, στη συνέχεια, τουλάχιστον ανά τριετία.
      3.   Η παρούσα συμφωνία δύναται να τροποποιηθεί βάσει αμοιβαίας γραπτής συμφωνίας μεταξύ των μερών.
      4.   Η παρούσα συμφωνία δύναται να καταγγελθεί από ένα από τα μέρη με την αποστολή γραπτής ειδοποίησης καταγγελίας στο άλλο μέρος. Η καταγγελία αυτή παράγει αποτελέσματα έξι μήνες μετά την παραλαβή της κοινοποίησης από το άλλο μέρος.
      ΕΙΣ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι πληρεξούσιοι υπέγραψαν την παρούσα συμφωνία.

         Έγινε εις διπλούν στις Βρυξέλλες, στις είκοσι τέσσερις Νοεμβρίου δύο χιλιάδες πέντε, στην αγγλική και τη γαλλική γλώσσα, τα δε αντίστοιχα κείμενα είναι εξίσου αυθεντικά.

         (1)  ΕΕ L 101 της 11.4.2001, σ. 1· απόφαση όπως τροποποιήθηκε από την απόφαση 2004/194/ΕΚ (ΕΕ L 63 της 28.2.2004, σ. 48).

         (2)  ΕΕ L 63 της 28.2.2004, σ. 68· απόφαση όπως τροποποιήθηκε τελευταία από την απόφαση 2005/63/ΚΕΠΠΑ (ΕΕ L 27 της 29.1.2005, σ. 59).

         ΠΑΡΑΡΤΗΜΑ
         ΚΕΙΜΕΝΟ ΔΗΛΩΣΕΩΝ
         Δήλωση των κρατών μελών της ΕΕ
         Τα κράτη μέλη της ΕΕ που εφαρμόζουν κοινή δράση της ΕΕ σχετικά με επιχείρηση διαχείρισης κρίσεων της ΕΕ στην οποία συμμετέχει ο Καναδάς θα προσπαθούν, στο βαθμό που τους το επιτρέπει η εσωτερική έννομη τάξη τους, να παραιτούνται, σε αμοιβαία βάση, κατά το δυνατόν, από τυχόν αξιώσεις τους κατά του Καναδά, για τον τραυματισμό ή το θάνατο μελών του προσωπικού τους ή για τη ζημία ή την απώλεια περιουσιακών στοιχείων που τους ανήκουν και που χρησιμοποιούνται από την επιχείρηση διαχείρισης κρίσεων της ΕΕ, εάν ο τραυματισμός, ο θάνατος, η ζημία ή η απώλεια:

                     —

                     προκλήθηκε από καναδικό προσωπικό κατά την εκτέλεση των καθηκόντων του σε σχέση με την επιχείρηση διαχείρισης κρίσεων της ΕΕ, εκτός από την περίπτωση βαρείας αμέλειας ή δόλου, ή

                     —

                     ήταν αποτέλεσμα της χρησιμοποίησης περιουσιακών στοιχείων του Καναδά, υπό την προϋπόθεση ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του καναδικού προσωπικού της επιχείρησης διαχείρισης κρίσεων της ΕΕ, το οποίο χρησιμοποιούσε τα συγκεκριμένα περιουσιακά στοιχεία.

               Δήλωση του Καναδά:
         Ο Καναδάς, όταν συμμετέχει σε κοινή δράση της ΕΕ σχετικά με επιχείρηση διαχείρισης κρίσεων της ΕΕ, θα προσπαθεί, στο βαθμό που του το επιτρέπει η εσωτερική έννομη τάξη του, να παραιτείται, σε αμοιβαία βάση, κατά το δυνατόν, από τυχόν αξιώσεις του κατά οιουδήποτε άλλου κράτους που συμμετέχει στην επιχείρηση διαχείρισης κρίσεων της ΕΕ, για τον τραυματισμό ή τον θάνατο μελών του προσωπικού του ή για τη ζημία ή απώλεια περιουσιακών στοιχείων που του ανήκουν και που χρησιμοποιούνται από την επιχείρηση διαχείρισης κρίσεων της ΕΕ, εάν ο τραυματισμός, ο θάνατος, η ζημία ή η απώλεια:

                     —

                     προκλήθηκε από το προσωπικό κατά την εκτέλεση των καθηκόντων του σε σχέση με την επιχείρηση διαχείρισης κρίσεων της ΕΕ, εκτός από την περίπτωση βαρείας αμέλειας ή δόλου, ή

                     —

                     ήταν αποτέλεσμα της χρησιμοποίησης περιουσιακών στοιχείων των κρατών που συμμετέχουν στην επιχείρηση διαχείρισης κρίσεων της ΕΕ, υπό την προϋπόθεση ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του προσωπικού της επιχείρησης διαχείρισης κρίσεων της ΕΕ, το οποίο χρησιμοποιούσε τα συγκεκριμένα περιουσιακά στοιχεία.


Avis juridique important

|

31996D0817(01)

Απόφαση του Ευρωπαϊκού Κοινοβουλίου της 17ης Ιουλίου 1996 για τη σύσταση προσωρινής εξεταστικής επιτροπής

Επίσημη Εφημερίδα αριθ. C 239 της 17/08/1996 σ. 0001 - 0004

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥτης 17ης  Ιουλίου 1996για τη σύσταση προσωρινής εξεταστικής επιτροπής(96/C  239/01)Το  Ευρωπαϊκό Κοινοβούλιο, - έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 138  Γ, - έχοντας υπόψη την απόφαση του Ευρωπαϊκού Κοινοβουλίου, του Συμβουλίου και της Επιτροπής, της 19ης  Απριλίου 1995, σχετικά με τις λεπτομερείς διατάξεις άσκησης του δικαιώματος εξέτασης των πραγμάτων  από το Ευρωπαϊκό Κοινοβούλιο  (1), - έχοντας υπόψη το άρθρο 136 του κανονισμού του, - λαμβάνοντας υπόψη το αίτημα, το οποίο επισυνάπτεται στην εν λόγω απόφαση, περισσοτέρων του ενός  τετάρτου των βουλευτών για τη σύσταση προσωρινής εξεταστικής επιτροπής με την οποία θα ερευνηθούν  οι ενδεχόμενες παραβάσεις ή η κακή διαχείριση στην εφαρμογή του κοινοτικού δικαίου σε ό,τι αφορά τη  σπογγώδη εγκεφαλοπάθεια των βοοειδών (BSE), - λαμβάνοντας υπόψη τις δράσεις που σύμφωνα με πληροφορίες εκκρεμούν επί του παρόντος σε εθνικά και  κοινοτικά δικαστήρια, - έχοντας υπόψη το γεγονός ότι στις 12 και 13 Ιουλίου 1996 οι Πρόεδροι του Δικαστηρίου και του  Πρωτοδικείου εξέδωσαν προσωρινές αποφάσεις στις υποθέσεις C-180/96R και T-76/96Rαντίστοιχα, - έχοντας υπόψη την πρόταση της Διάσκεψης των Προέδρων της 17ης Ιουλίου 1996 σχετικά με το εν λόγω  αίτημα, 1.  αποφασίζει να συγκροτήσει προσωρινή εξεταστική επιτροπή ώστε να ερευνηθούν οι  υπόνοιες παράβασης ή κακής διαχείρισης στην εφαρμογή του κοινοτικού δικαίου σε ό,τι αφορά την BSE,  με κάθε επιφύλαξη της δικαιοδοσίας των εθνικών και κοινοτικών δικαστικών οργάνων 72.  αποφασίζει  ότι η προσωρινή εξεταστική επιτροπή θα υποβάλει έκθεση στο Κοινοβούλιο τρεις μήνες μετά τη  δημοσίευση της παρούσας απόφασης στην Επίσημη Εφημερίδα των Ευρωπαϊκών Κοινοτήτων 73.  αποφασίζει  ότι η προσωρινή εξεταστική επιτροπή θα αποτελείται από 19 μέλη. (1) ΕΕ αριθ. L 113 της 19. 5. 1995, σ. 2.   ΠΑΡΑΡΤΗΜΑ Αίτημα για τη σύσταση προσωρινής εξεταστικής επιτροπής η οποία θα ερευνήσει  τις ενδεχόμενες παραβάσεις ή την κακή διαχείριση στην εφαρμογή του κοινοτικού δικαίου σε ό,τι αφορά  τη σπογγώδη εγκεφαλοπάθεια των βοοειδών (BSE) Σύμφωνα με το άρθρο 138  Γ της συνθήκης ΕΚ, τα  κάτωθι υπογεγραμμένα μέλη ζητούν τη σύσταση προσωρινής εξεταστικής επιτροπής η οποία θα ερευνήσει  τις ενδεχόμενες παραβάσεις ή την κακή διαχείριση στην εφαρμογή του κοινοτικού δικαίου σε ό,τι αφορά  την BSE1. Αντικείμενο της εξέτασης1.1. Το φαινόμενο της BSEΗ BSE, η επονομαζόμενη «αρρώστεια της  τρελής αγελάδας», παρατηρήθηκε για πρώτη φορά στο Ηνωμένο Βασίλειο το 1986. Από το 1988 σημειώθηκαν  πάνω από 160  000 περιστατικά BSE σε κοπάδια στη Βρετανία, σύμφωνα με τα στοιχεία που παραχώρησε το  Ηνωμένο Βασίλειο τον Μάιο 1996. Περιστατικά BSE έχουν επίσης παρατηρηθεί στη Γαλλία, την Ιρλανδία, την Πορτογαλία και την Ελβετία. Σχετικά προληπτικά μέτρα άρχισαν να λαμβάνονται στο Ηνωμένο Βασίλειο από το 1988 και σε επίπεδο  Ένωσης από το 1990. Το Ευρωπαϊκό Κοινοβούλιο έχει εγκρίνει, από το 1990, διάφορα ψηφίσματα σχετικά με την BSE, υπέβαλε  προτάσεις με στόχο την εξάλειψη της εν λόγω ασθένειας  (1). Το Μάρτιο 1996 ο ανεξάρτητος φορέας παροχής συμβουλών στη βρετανική κυβέρνηση για τα θέματα που  αφορούν την BSE δημοσίευσε νέες πληροφορίες για την πρόσφατη εμφάνιση ορισμένων άτυπων περιπτώσεων  της ασθένειας Creutzfeld-Jakob στο Ηνωμένο Βασίλειο και ανέφερε ότι, ελλείψει άλλης αξιόπιστης  εναλλακτικής θεωρίας, η πιθανότερη εξήγηση ήταν ότι εν λόγω περιπτώσεις συνδέονται με την BSE. Στις 22 Μαρτίου 1996 η επιστημονική κτηνιατρική επιτροπή της Ευρωπαϊκής Ένωσης αναγνώρισε την  ανάγκη για αναθεώρηση της καταλληλότητας των υφιστάμενων κοινοτικών μέτρων υπό το φως των νέων  αυτών πληροφοριών 7 η επιτροπή αναγνώρισε επίσης ότι ο κίνδυνος εξάπλωσης της BSE θα μπορούσε  κυρίως να περιορισθεί με τον αποκλεισμό από την αλυσίδα διατροφής των ζώων που ενδεχομένως έχουν  εκτεθεί στην επιδημία. Στις 27 Μαρτίου 1996 η Επιτροπή ενέκρινε την απόφαση 96/239/ΕΚ με την οποία απαγορεύονται οι  εξαγωγές από το Ηνωμένο Βασίλειο σε άλλα κράτη μέλη και τρίτες χώρες ζώντων βοοειδών, σφαγίων  βοοειδών βρετανικής προέλευσης, καθώς και αριθμού άλλων προϊόντων που παράγονται από σφάγια  βοοειδών βρετανικής προέλευσης, καθώς και οστεαταλεύρων. Με την ευκαιρία αυτή η Επιτροπή ανέφερε  ότι δεν μπορεί να αποκλεισθεί πλήρως ο κίνδυνος μετάδοσης της BSE στον άνθρωπο. Στις 11 Ιουνίου 1996 τα προληπτικά μέτρα που επεβλήθησαν με την απόφαση 96/239/ΕΚ της Επιτροπής  μετριάσθηκαν εν μέρει. Η απαγόρευση της εξαγωγής σπέρματος βοοειδών καταργήθηκε. Σε ό,τι αφορά τα  λοιπά προϊόντα (ιδιαίτερα δε τη ζελατίνη και το στέαρ) η κατάργηση της εξαγωγής εξαρτήθηκε από την  εφαρμογή ορισμένων μέτρων κατά την επεξεργασία. Η νέα αυτή απόφαση δίνει επίσης το δικαίωμα στην  Επιτροπή να διεξάγει κοινοτικούς ελέγχους, πριν επιτραπούν εκ νέου οι εξαγωγές στέατος ή  ζελατίνης. Στις 16 Ιουλίου 1996, κατόπιν προσκλήσεως από το Ευρωπαϊκό Κοινοβούλιο, ο Πρόεδρος της Επιτροπής  Jacques Santer και ο αρμόδιος για τη γεωργία επίτροπος Franz Fischler αναφέρθηκαν στην πολιτική  ενημέρωσης της Επιτροπής σχετικά με την BSE από το 1988 και στα μέτρα τα οποία έχουν ληφθεί για να  διασφαλίσουν τη συμμόρφωση προς την απαγόρευση των εξαγωγών με στόχο την εξαφάνιση της ασθένειας. 1.2. Τρέχοντα προβλήματαΣημαντικά στοιχεία οδηγούν στο συμπέρασμα ότι το πρόβλημα της BSE δεν  αντιμετωπίστηκε με την απαραίτητη προσοχή ούτε από την Επιτροπή ούτε από τις εθνικές διοικήσεις,  στο πλαίσιο των καθηκόντων τους για τον έλεγχο των οικονομικών φορέων, καθώς και ότι οι δράσεις και  οι πρωτοβουλίες που ανελήφθησαν αποδείχθηκαν ανεπαρκείς για την προστασία της υγείας του πληθυσμού  της Ευρωπαϊκής Ένωσης και για την αποτελεσματική καταπολέμηση της επιζωοτίας της «τρελής  αγελάδας». - Σύμφωνα με εσωτερικό έγγραφο της Επιτροπής, το οποίο δημοσιεύθηκε στον Τύπο, η Επιτροπή φέρεται  ότι υποτίμησε το καθήκον της να ενημερώσει δεόντως τα κράτη μέλη για τους κινδύνους που συνδέονται  με την BSE και παρότρυνε ένα κράτος μέλος να μην δημοσιεύει τα αποτελέσματα των ερευνών του. - Πρόσφατες αποκαλύψεις του Τύπου αναφέρουν ότι η απαγόρευση εξαγωγής που αποφάσισε η Επιτροπή στις  27 Μαρτίου 1996 δεν τηρήθηκε από ορισμένα κράτη μέλη. Η Επιτροπή, σε συνεργασία με τα κράτη μέλη,  διεξάγει επί του παρόντος έρευνες ώστε να διαλευκανθούν οι υπόνοιες αυτές. - Παρά το γεγονός ότι η βρετανική κυβέρνηση απαγόρευσε τον Ιούλιο του 1988 την πώληση ζωοτροφών  προοριζόμενων για μηρυκαστικά που περιέχουν πρωτεΐνες μηρυκαστικών, το Συμβούλιο έλαβε τα πρώτα  μέτρα για το θέμα αυτό μόλις το 1990. Εξάλλου, το Ευρωπαϊκό Κοινοβούλιο είχε καλέσει ήδη από το  1990 την Επιτροπή να υποβάλει πρόταση για την απαγόρευση της σίτισης των μηρυκαστικών με  ανακυκλωμένες ζωικές πρωτεΐνες που προέρχονται από πτώματα ζώων  (1). - Ύστερα από τεχνολογική μετατροπή της μεθόδου παρασκευής των αλεύρων ζωικής προέλευσης, η  επιζωοτία εκδηλώθηκε χωρίς τα κράτη μέλη και η Επιτροπή να έχουν λάβει μέριμνα για τον  αποτελεσματικό έλεγχο της ακινδυνότητας των νέων αυτών διαδικασιών και των ενεργειών των  ενδιαφερομένων οικονομικών φορέων. 1.3. Ο στόχος της προσωρινής εξεταστικής επιτροπήςΑντικείμενο της προσωρινής εξεταστικής επιτροπής  είναι να εξακριβώσει την αλήθεια των υπονοιών αυτών και τις επιπτώσεις επί των διοικήσεων και των  ενδιαφερομένων οικονομικών φορέων, χωρίς να θίγονται οι αρμοδιότητες των κοινοτικών και εθνικών  δικαστικών οργάνων. Η Επιτροπή θα μπορέσει, ενδεχομένως, να διατυπώσει τις συστάσεις που  προβλέπονται στο άρθρο 4 παράγραφος 3 της απόφασης του Ευρωπαϊκού Κοινοβουλίου, του Συμβουλίου και  της Επιτροπής της 19ης Απριλίου 1995 σχετικά με τους όρους άσκησης του δικαιώματος έρευνας του  Ευρωπαϊκού Κοινοβουλίου, καθώς και στο άρθρο 136 παράγραφος 10 του κανονισμού του Ευρωπαϊκού  Κοινοβουλίου. 2. Αιτιολογική έκθεση2.1. Στάση της Επιτροπής όσον αφορά τη διάδοση στοιχείων για την BSEΣτο  προαναφερθέν εσωτερικό έγγραφο της Επιτροπής, συνάγεται το συμπέρασμα ότι θα πρέπει «να εφαρμοσθεί  η παραπληροφόρηση» όσον αφορά την BSE και ότι θα ήταν «καλύτερο να αναφέρεται ότι ο Τύπος έχει την  τάση να υπερβάλλει». Η εξεταστική επιτροπή θα εξετάσει το ζήτημα εάν και σε ποιο βαθμό μια τέτοια  στάση χαρακτήρισε εν γένει τη δράση της Επιτροπής και των ενδιαφερομένων κρατών μελών όσον αφορά τα  πραγματικά δεδομένα που αφορούν τη διάδοση της BSE και τα καθήκοντά τους, από άποψη κοινοτικού  δικαίου, τόσο όσον αφορά την προστασία της υγείας των ευρωπαίων καταναλωτών όσο και τους  απαραίτητους ελέγχους επί των επίμαχων προϊόντων εντός της εσωτερικής αγοράς. Θα εξετάσει επίσης τη συνέχεια που θα δοθεί και τις επιπτώσεις επί των διοικήσεων των κρατών μελών  και των εθνικών υπηρεσιών ελέγχου και έρευνας. 2.2. Δημοσίευση των αποτελεσμάτων της έρευνας στον τομέα της BSEΗ εξεταστική επιτροπή θα  εξακριβώσει εάν οι διοικήσεις των κρατών μελών, κάποιοι ιδιώτες ή άλλοι οργανισμοί απετέλεσαν  αντικείμενο αιτήσεων ή συστάσεων που είχαν ως στόχο να μην έλθουν στην επιφάνεια δεδομένα που είχαν  στην κατοχή τους σχετικά με τη φύση και την έκταση της επιζωοτίας και με την εξέλιξη των  επιστημονικών δεδομένων στο θέμα αυτό. 2.3. Έλεγχος της παραγωγής και των εξαγωγών ανακυκλωμένων ζωικών πρωτεϊνώνΤον Ιούλιο του 1988 η  βρετανική κυβέρνηση απαγόρευσε την πώληση ζωοτροφών για μηρυκαστικά που περιείχαν πρωτεΐνες  μηρυκαστικών. Στη συνέχεια, το Ηνωμένο Βασίλειο φέρεται ότι συνέχισε να εξάγει στα άλλα κράτη μέλη  και σε τρίτες χώρες τις ανακυκλωμένες ζωικές πρωτεΐνες που προέρχονται από πτώματα ζώων. Οι  εξαγωγές, ιδίως προς τη Γαλλία, φέρονται ότι αυξήθηκαν σημαντικά από τότε που απαγορεύθηκε η χρήση  των ζωικών αυτών πρωτεϊνών στη βρετανική αγορά. Η εξεταστική επιτροπή θα αξιολογήσει τα μέτρα ελέγχου της ποιότητας και της διανομής ζωοτροφών που  έλαβαν οι αρμόδιες υπηρεσίες της Επιτροπής και των κρατών μελών ύστερα από την εισαγωγή νέων  μεθόδων παρασκευής αλεύρων ζωικής προέλευσης στο Ηνωμένο Βασίλειο και σε άλλα κράτη μέλη. 2.4. Έλεγχοι της προσωρινής απαγόρευσης εξαγωγών βοοειδών, βοείου κρέατος και προϊόντων με βάση το  κρέαςΗ απόφαση που έλαβε η Επιτροπή το Μάρτιο του 1996 να απαγορεύσει την εξαγωγή βοοειδών  προέλευσης Ηνωμένου Βασιλείου προς άλλα κράτη μέλη και τρίτες χώρες δεν φαίνεται να τηρείται. Η  εξεταστική επιτροπή θα μελετήσει την αποτελεσματικότητα των διοικητικών ελέγχων στο επίπεδο των  κρατών μελών. 3. Εντολή της προσωρινής εξεταστικής επιτροπήςΗ προσωρινή εξεταστική επιτροπή θα συγκροτηθεί  προκειμένου να διαλευκανθούν η φύση και τα αίτια των υπονοιών παραβίασης ή κακής διοίκησης στην  εφαρμογή του κοινοτικού δικαίου από τις αρμόδιες αρχές της Ευρωπαϊκής Ένωσης και των κρατών μελών  σε ό,τι αφορά τη BSE, χωρίς να θίγονται οι αρμοδιότητες των κοινοτικών και εθνικών δικαστικών  οργάνων. Η εξεταστική επιτροπή θα εντοπίσει τις ενδεχόμενες δυσλειτουργίες και θα διατυπώσει συμπεράσματα με  βάση τις απαιτήσεις της δημόσιας υγείας. Θα προτείνει βελτιώσεις ιδίως σε ό,τι αφορά: - τη διαφάνεια της πολιτικής για την καταπολέμηση της BSE μέσω της ευρύτερης διάδοσης των δεδομένων  και των αποτελεσμάτων της έρευνας στον τομέα αυτό, - το σύστημα ελέγχου των μέτρων απαγόρευσης της εξαγωγής των εν λόγω προϊόντων, - την έγκριση κάθε μέτρου χρήσιμου για την προστασία της δημόσιας υγείας και για την αποκατάσταση  της καλής λειτουργίας των αγορών. 4. Διάρκεια της προσωρινής εξεταστικής επιτροπήςΗ προσωρινή εξεταστική επιτροπή θα υποβάλει έκθεση  εντός τριών μηνών από τη δημοσίευση της απόφασης του Ευρωπαϊκού Κοινοβουλίου για τη σύστασή  της.(1) ΣΠ της 6. 6. 1996, μέρος ΙΙ σημείο 11. ΕΕ αριθ. C 177 της 22. 4. 1996, σ. 55, ΕΕ αριθ. C 42 της 15. 2. 1993, σ. 273, ΕΕ αριθ. C 175 της 16. 7. 1990, σ. 173.  (1)  ΕΕ αριθ. C 175 της 16. 7. 1990, σ. 173.


title: Απόφαση της Εποπτεύουσας Αρχής της ΕΖΕΣ αριθ. 185/16/COL, της 12ης Οκτωβρίου 2016, για την έγκριση του σχεδίου επιδόσεων του δικτύου για τη δεύτερη περίοδο αναφοράς του μηχανισμού επιδόσεων του Ενιαίου Ευρωπαϊκού Ουρανού (2015-2019) [2017/134]

text:
               26.1.2017

               EL

               Επίσημη Εφημερίδα της Ευρωπαϊκής Ένωσης

               L 21/116

         ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 185/16/COL
   της 12ης Οκτωβρίου 2016
   για την έγκριση του σχεδίου επιδόσεων του δικτύου για τη δεύτερη περίοδο αναφοράς του μηχανισμού επιδόσεων του Ενιαίου Ευρωπαϊκού Ουρανού (2015-2019) [2017/134]
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη την πράξη που αναφέρεται στο στοιχείο 66κ του παραρτήματος XIII της συμφωνίας για τον ΕΟΧ [κανονισμός (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη χάραξη του πλαισίου για τη δημιουργία του Ενιαίου Ευρωπαϊκού Ουρανού, όπως τροποποιήθηκε], όπως προσαρμόστηκε στη συμφωνία για τον ΕΟΧ με το πρωτόκολλο 1 αυτής, και ιδίως το άρθρο 11 παράγραφος 1,
   Έχοντας υπόψη την πράξη που αναφέρεται στο στοιχείο 66κδστ του παραρτήματος XIII της συμφωνίας για τον ΕΟΧ [εκτελεστικός κανονισμός (ΕΕ) αριθ. 390/2013 της Επιτροπής, της 3ης Μαΐου 2013, για καθορισμό μηχανισμού επιδόσεων των υπηρεσιών αεροναυτιλίας και των λειτουργιών δικτύου], όπως προσαρμόστηκε στη συμφωνία για τον ΕΟΧ με το πρωτόκολλο 1 αυτής, και ιδίως το άρθρο 6 στοιχείο δ),
   Εκτιμώντας τα ακόλουθα:

               (1)

               Σύμφωνα με την πράξη που προβλέπεται στο στοιχείο 66κγιδ του παραρτήματος XIII της συμφωνίας για τον ΕΟΧ [κανονισμός (ΕΕ) αριθ. 677/2011 της Επιτροπής, της 7ης Ιουλίου 2011, για καθορισμό λεπτομερών κανόνων εκτέλεσης λειτουργιών δικτύου διαχείρισης εναέριας κυκλοφορίας (ΔΕΚ) και για την τροποποίηση του κανονισμού (ΕΕ) αριθ. 691/2010], ο διαχειριστής δικτύου συμβάλλει στην υλοποίηση του μηχανισμού επιδόσεων.

               (2)

               Σύμφωνα με τον εκτελεστικό κανονισμό (ΕΕ) αριθ. 390/2013, ο διαχειριστής δικτύου κατάρτισε το σχέδιο επιδόσεων του δικτύου για τη δεύτερη περίοδο αναφοράς του μηχανισμού επιδόσεων του Ενιαίου Ευρωπαϊκού Ουρανού (2015–2019).

               (3)

               Το σχέδιο επιδόσεων του δικτύου αξιολογήθηκε με βάση τους στόχους επιδόσεων σε κλίμακα Ένωσης (1) και, τηρουμένων των αναλογιών, με βάση τα κριτήρια που καθορίζονται στο παράρτημα IV του εκτελεστικού κανονισμού (ΕΕ) αριθ. 390/2013, όπως και με τις υπόλοιπες απαιτήσεις του εν λόγω κανονισμού.

               (4)

               Η αξιολόγηση έδειξε ότι το σχέδιο επιδόσεων του δικτύου είναι σύμφωνο με αυτούς τους στόχους, τα κριτήρια και τις απαιτήσεις. Συγκεκριμένα, όσον αφορά τα κύρια πεδία επιδόσεων της ασφάλειας, του περιβάλλοντος και της χωρητικότητας, οι στόχοι που καθορίζονται στο σχέδιο ισοδυναμούν με τους αντίστοιχους στόχους σε επίπεδο Ένωσης και κατά συνέπεια είναι σε συνοχή με τους στόχους σε κλίμακα Ένωσης. Όσον αφορά το κύριο πεδίο επιδόσεων της οικονομικής αποδοτικότητας, οι στόχοι του σχεδίου συνάδουν επίσης με τους στόχους σε κλίμακα Ένωσης, διότι η τάση του καθορισμένου κόστους μονάδας μείωσης υπερβαίνει τον στόχο σε κλίμακα Ένωσης.

               (5)

               Ως εκ τούτου, είναι σκόπιμο να εγκρίνει η Εποπτεύουσα Αρχή της ΕΖΕΣ την τελική έκδοση του σχεδίου επιδόσεων του δικτύου, στην έκδοση του Ιουνίου 2015, το οποίο κατάρτισε ο διαχειριστής δικτύου.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται το σχέδιο επιδόσεων του δικτύου για τη δεύτερη περίοδο αναφοράς του μηχανισμού επιδόσεων του Ενιαίου Ευρωπαϊκού Ουρανού (2015-2019), στην έκδοση του Ιουνίου 2015, όπως το υπέβαλε ο διαχειριστής δικτύου.
   Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

      Βρυξέλλες, 12 Οκτωβρίου 2016.

            Για την Εποπτεύουσα Αρχή της ΕΖΕΣ

         Sven Erik SVEDMAN

            Πρόεδρος

         Helga JÓNSDÓTTIR

            Μέλος του Σώματος

      (1)  Η πράξη που αναφέρεται στο στοιχείο 66κδε του παραρτήματος XIII της συμφωνίας για τον ΕΟΧ (εκτελεστική απόφαση 2014/132/ΕΕ της Επιτροπής, της 11ης Μαρτίου 2014, σχετικά με τον καθορισμό στόχων επιδόσεων σε κλίμακα Ευρωπαϊκής Ένωσης για το δίκτυο διαχείρισης της εναέριας κυκλοφορίας και τα όρια έγκαιρης προειδοποίησης για τη δεύτερη περίοδο αναφοράς 2015-2019).


title: Απόφαση του Συμβουλίου, της 15ης Νοεμβρίου 2013 , για τον διορισμό δύο μελών και τριών αναπληρωτών στο διοικητικό συμβούλιο του Οργανισμού Συνεργασίας των Ρυθμιστικών Αρχών Ενέργειας

text:
               19.11.2013

               EL

               Επίσημη Εφημερίδα της Ευρωπαϊκής Ένωσης

               C 337/8

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 15ης Νοεμβρίου 2013
   για τον διορισμό δύο μελών και τριών αναπληρωτών στο διοικητικό συμβούλιο του Οργανισμού Συνεργασίας των Ρυθμιστικών Αρχών Ενέργειας
   2013/C 337/07
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 713/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για την ίδρυση Οργανισμού Συνεργασίας των Ρυθμιστικών Αρχών Ενεργείας (1), και ιδίως το άρθρο 12,
   Εκτιμώντας τα εξής:

               (1)

               Ο κανονισμός (ΕΚ) αριθ. 713/2009 προβλέπει ότι το Συμβούλιο διορίζει πέντε μέλη και τους αναπληρωτές τους στο διοικητικό συμβούλιο του Οργανισμού Συνεργασίας των Ρυθμιστικών Αρχών Ενεργείας.

               (2)

               Σύμφωνα με τον κανονισμό (ΕΚ) αριθ. 713/2009, ένα μέλος του διοικητικού συμβουλίου δεν πρέπει να είναι μέλος του ρυθμιστικού συμβουλίου. Τα μέλη του διοικητικού συμβουλίου να δρουν ανεξάρτητα και αντικειμενικά προς το δημόσιο συμφέρον.

               (3)

               Με την απόφαση της 22ας Δεκεμβρίου 2009 (2), το Συμβούλιο διόρισε στο διοικητικό συμβούλιο τρία μέλη και τρεις αναπληρωτές για έξι έτη, και δύο μέλη και δύο αναπληρωτές για τέσσερα έτη.

               (4)

               Δεδομένου ότι έληξε η τετραετής θητεία των δύο μελών και των δύο αναπληρωτών, και ότι παραιτήθηκε ένας αναπληρωτής με εξαετή θητεία, θα πρέπει να διορισθούν δύο μέλη και τρεις αναπληρωτές προς αντικατάστασή τους,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται, ως μέλη του διοικητικού συμβουλίου του Οργανισμού Συνεργασίας των Ρυθμιστικών Αρχών Ενέργειας, για περίοδο τεσσάρων ετών από τις 28 Ιανουαρίου 2014, τα ακόλουθα πρόσωπα:

               —

               κ. Guy LENTZ, Λουξεμβούργο,

               —

               κ. Jochen PENKER, Αυστρία.

         Άρθρο 2
   Διορίζονται, ως αναπληρωτές στο διοικητικό συμβούλιο του Οργανισμού Συνεργασίας των Ρυθμιστικών Αρχών Ενέργειας, για περίοδο τεσσάρων ετών από τις 28 Ιανουαρίου 2014, τα ακόλουθα πρόσωπα:

               —

               κ. Detlef DAUKE, Γερμανία,

               —

               κ. Pal KOVACS, Ουγγαρία,

               —

               κ. Romas SVEDAS, Λιθουανία.

         Άρθρο 3
   Η παρούσα απόφαση αρχίζει να ισχύει την ημερομηνία της εκδόσεώς της.

      Βρυξέλλες, 15 Νοεμβρίου 2013.

            Για το Συμβούλιο

            Ο Πρόεδρος

         R. ŠADŽIUS

      (1)  ΕΕ L 211 της 14.8.2009, σ. 1.

      (2)  ΕΕ C 21 της 28.1.2010, σ. 1.